Rozana Misbun Mahu Saman Malu Awie

Akibat daripada kecederaannya sehingga menyebabkan patah hidung akibat dipukul oleh bekas suaminya, Awie, Rozana Misbun menyatakan dia akan mengemukakan saman kepada penyanyi tersebut bagi menjernihkan kembali imejnya.

“Saya rasa lega bukan sedikit. Permohonan maaf Awie itu jelas membuktikan kebenaran pada pihak saya. Malah selama ini dia melemparkan pula tohmahan dan fitnah tidak berasas kepada saya dalam usaha mengalih perhatian orang ramai terhadap pertuduhannya itu”

“Saya sudah lama maafkan perbuatan Awie tetapi sebagai manusia bukannya mudah untuk kita melupakan sesuatu peristiwa itu lebih-lebih lagi apabila ia mendatangkan kesan yang pahit”

“Saya mahu hidup dengan tenang agar saya dapat besarkan anak-anak saya iaitu Merrah, Rezzki dan Qasseh tanpa perasaan negatif yang boleh mempengaruhi emosi serta tindak-tanduk mereka di kemudian hari,” jelasnya kepada mStar Online

Tambah Rozana, ketika ini dia sedang dalam proses perbincangan dengan peguam untuk meneruskan kes sivil yang berkaitan dalam usaha untuk menuntut ganti rugi begi kecederaan kekal (hidung patah) yang dialaminya.

“Selain itu saman malu akan saya kemukaan terhadap Awie bagi menjernihkan kembali imej saya yang tercalar teruk di mata masyarakat kesan daripada satu demi satu kenyataan buruk serta tidak masuk akal yang dia berikan kepada media selama ini.

Saya mahu selepas ini dia mengunci mulut daripada berterusan mengaitkan saya atau mengaibkan saya lagi dalam hidupnya. Cukup-cukuplah!,” tegasnya lagi. (rtky/s)


Reen Rahim Kini Rapat Dengan Seseorang?

Pelakon Reen Rahim yang kini telah mencecah usia 28 tahun memberitahu dia kini sedang mengenali hati budi seseorang, bagaimanapun pelakon yang membintangi drama berjudul Jom Kahwin masih belum bersedia untuk berkongsi siapakah jejaka yang telah menawan hatinya.

“Saya masih dalam proses mengenali, berkawan sekiranya jodoh sampai saya akan berkongsi kepada semua,” katanya yang ditemui di Majlis Pelancaran Drama Jom Kahwin HyppTV petang kelmarin.

Pelakon yang dicungkil bakatnya menerusi program realiti Pilih Kasih, ini juga kurang dikaitkan dengan gosip atau kontroversi, baginya kerjaya adalah keutamaannya berbanding terpalit dengan kontroversi yang boleh menjatuhkan kariernya.

“Mungkin kehidupan saya ringkas, saya pergi kerja dan balik kerja, dan jarang untuk melepak. Kemana sahaja saya mahu pergi ibu saya mesti tahu dan mungkin satu lagi faktor usia,” katanya sambil berseloroh.

Tambahnya lagi, dia bukannya tidak bersosial tetapi ada hadnya. Dia akan ke suatu majlis tersebut sekiranya dijemput atau terlibat dengan acara-acara itu.

“Bukannya tak pergi langsung, saya pergi ke majlis sekiranya saya terlibat dan selebihnya untuk menyokong kawan-kawan yang bertanding atau apa sahaja yang diraikan. Saya kalau boleh nak orang nilai kerja saya dan saya masuk industri bukannya nak perasan diva atau seumpamanya itu,” jelasnya. (rtky/h)


Lana Nodin Selamat Lahirkan Cahy

Tiada muatnaik gambar terbaru mengenai anak mereka di laman sosial walaupun seringkali disoal oleh peminat tentang anak pertama mereka, Lana Nodin menjelaskan kepada Harian Metro antara sebab dia tidak menghebahkan mengenai cahaya matanya kerana tiada orang bertanya.

Dalam kenyataannya di dalam akhbar tersebut, Lana menyatakan bahawa dia sudah selamat bersalin bayi perempuan yang diberi nama Gia Quinn Mckienzie, dengan berat 4 kilogram pada pertengahan Januari lalu di salah sebuah hospital swasta di Kuala Lumpur.

Bercerita lanjut mengenai Lana tidak menguar-uarkan kelahiran Gia, dan hanya diketahui umum apabila dia bersama anak dan suami dilihat peminat berada di Singapura baru-baru ini, kata Lana, perkara itu dilakukan atas kehendak suami.

“Lagipun tidak ada yang bertanya. Dalam waktu sama lepas berpantang, saya dan Gia harus mengikut suami yang bekerja di luar negara,” jelasnya. Tambah Lana, dia dan suami akan memperkenalkan Gia kepada peminat apabila tiba waktunya nanti. (rtky/s)


Diana Amir Mahu Anak Jadi Ustazah Professional

Setiap ibu bapa pastinya mengimpikan anak yang soleh serta mampu memberikan manfaat apabila dewasa nanti. Bagi Diana Amir, dia mengharapkan anaknya, Khaulah menjadi seorang manusia yang mampu membawa kebaikan untuk semua.

“Saya mengharapkan agar Khaulah menjadi seorang ustazah yang profesional apabila dia sudah dewasa nanti. Untuk itu, dia mestilah mengikuti khursus-khursus khas dalam bidang agama terlebih dulu”

“Contohnya, bidang pengajian Islam di peringkat universiti dari Diploma sehingga ke peringkat kedoktoran dan Professor,” jelasnya kepada Media Hiburan. Selain itu, Diana kini kurang aktif di dalam bidang lakonan kerana mahu memberi tumpuan dalam bidang pengacaraan.

“Saya akan berlakon jika bersesuaian dengan waktunya. Ini kerana saya sedang memberikan sepenuh tumpuan kepada anak saya. Buat masa ini saya lebih suka dengan kerjaya mengacara dan melibatkan diri dalam program-program keagamaan. Biasanya saya akan terlibat dengan program ceramah motivasi di universiti,” katanya. (rtky/s)


Lara Alana Bakal Ada Program TV Sendiri

Dengan jumlah pengikut lebih 1.5 juta di Instagram sahaja, boleh kami katakan yang Lara Alana kini merupakan selebriti kecil yang sering mendapat perhatian ramai setiap kali gambarnya dimuat naik ke laman sosial.

Tidak hairanlah dengan populariti tersebut, anak kepada pasangan Awal Ashaari dan Scha al-Yahya ini khabarnya bakal muncul dengan program realiti TV beliau sendiri tidak lama lagi — makin seronok peminat melihat telatah si kecil ini di televisyen kelak.

“Kami mendapat tawaran untuk membuat sebuah program TV dengan konsep ke-ibubapaan. Bagaimanapun masih tidak tahu sama ada berbentuk realiti atau tidak memandangkan masih dalam proses perbincangan,” ujar Awal Ashaari kepada Utusan Malaysia hari ini.

“Bukan mahu melabel kami sebagai ibu bapa yang terbaik, namun diberi peluang untuk berkongsi cara kami membesarkan Lara Alana, tentunya ini adalah satu kegembiraan. Kami sangat teruja kerana dapat berkongsi dan menyumbang kepada mereka yang sentiasa mahu tahu bagaimana kehidupan kami sekeluarga”

Pasangan ini turut mendedahkan yang mereka banyak menerima e-mail daripada peminat yang mahu mereka kongsikan tips atau cara menjaga anak kecil seperti Lara Alana dan merasakan sebuah program TV untuk berkongsi perkara tersebut adalah sesuatu yang tepat.

“Saya tidak melihat ada salahnya jika kami berkongsi perkara yang kami lalui untuk ibu bapa di luar sana,” tambahnya lagi. (rtky/m)


Uqasha Senrose Sekat Pengikut Biadap Di Laman Instagram

Tidakh habis habis diekori kontroversi, Uqasha Senrose melalui BH Plus menyatakan bahawa dia kini menyekat akses pengikut di akaun laman sosial miliknya yang biadap kerana tidak mahu terus terjerumus dalam lembah kritikan tidak membina dan negatif.

“Benda sudah berlalu, jadi biarlah ia pergi. Cerita lama. Sebagai manusia biasa, saya sendiri tak dapat lari daripada berbuat salah. Belum habis cerita baharu, ada pula yang timbulkan cerita lama”

“Mentaliti sesetangah orang kita terlalu melihat yagn negatif hingga benda yang baik dilupakan. Bukan bermaksud saya tak boleh terima teguran. Tetapi, jalau nak menegur sekalipun, biarlah berhemah,” jelasnya.

Mengakui dirinya juga hanyalah manusia biasa, Uqasha menjelaskan apa yang dilakukannya itu adalah untuk dirinya sendiri selain mahu mengelakkan dirinya terkesan dengan perkara negatif.

“Jangan cakap ikut sedap mulut saja. Kenapa perlu saya ‘simpan’ orang yang tegur keterlaluan. Jadi leboh baik saya sekat akses mereka di alamn sosial daripada terus merosakkan mood diri sendiri,” katanya. (rtky/s)


Akim Ahmad, Stacy AF Terima Rezeki Anak Ramai

Mengakui masih lagi awal berbicara tentang zuriat, Akim Ahmad yang sememangnya rapat dengan anak angkatnya, Bella menjelaskan bahawa dia tidak menolak jika rezeki yang dinantikannya itu tiba awal.

“Masih terlalu awal untuk berbicara soal zuriat tetapi saya tidak kisah jika diberi rezeki memiliki anak dalam masa terdekat. Saya selalu percaya bahawa anak adalah rezeki. Kalau dapat ramai anak pun, apa salahnya”

“Saya suka sebab nanti suasana dalam rumah akan jadi meriah. Apa yang datang, itulah yang terbaik daripada Allah. Semoga kami dikurniakan cahaya mata yang baik-baik,” kata Akim kepada Kosmo! Online.

Selain itu, pasangan pengantin baru ini juga sudah menyatakan hasrat untuk berbulan madu dengan mengelilingi Eropah secara backpacker, namun belum mempunyai sebarang perancangan tersebut kerana masing masing pun masih sibuk dengan kerjaya. (rtky/s)


39 Hari Tayangan, Ola Bola Kini Kutip RM16 Juta

Bagaikan satu petanda yang positif buat industri perfileman negara, filem Ola Bola sehingga kini dilihat sudah berjaya mengutip RM16 juta sepanjang 39 hari tayangan dan terus mendapat sambutan di pawagam.

Filem ini juga merupakan karya karya arahan Chiu Keng Guan yang juga merupakan pengarah filem The Journey yang sebelum ini berjaya mengutip RM17.3 juta. Setakat ini kutipan terbesar masih lagi dipegang oleh Polis Evo iaitu sebanyak RM18 juta.

Lebih menarik lagi, filem Ola Bola juga akan menemui khalayak antarabangsa apabila ia diundang menyertai Festival Filem Fantastik Golden Horse Taipei, sekitar 8 dan 17 April depan.

Filem Ola Bola adalah filem mengenai pasukan bola sepak negara yang terdiri daripada pemain pelbagai bangsa pada era 1980-an yang berdepan dengan pelbagai konflik tersendiri. (rtky/s)


4 Hari Tayangan, Animasi Boboiboy Hampiri Kutipan RM4 Juta

Filem animasi BoBoiBoy: The Movie kini telah berjaya mengutip RM3.5 juta bagi empat hari tayangan, mulai Khamis lalu. Filem animasi terbitan Animonsta Studio dan edaran Primeworks Studios itu menunjukkan kutipan luar biasa sejak hari pertama ditayangkan.

Selain itu, filem ini juga turut berjaya mengaut RM500,000 apabila ditayangkan di 107 pawagam di seluruh negara termasuk Brunei Darussalam. Kata Pengurus Besar Grand Brilliance Sdn Bhd (GBSB), Tengku Iesta Tengku Alaudin, berkata sambutan penonton terhadap filem itu agak luar biasa.

“Ini adalah sambutan yang agak luar biasa apabila melihat graf kutipan naik mendadak hingga semalam (kelmarin). Saya melihat fenomena ini berlaku selepas industri perfileman kita sudah lama tidak menerbitkan filem animasi yang sudah mempunyai jenama kukuh”

“Selain itu, faktor lain adalah jalan cerita BoBoiBoy: The Movie yang bersifat kekeluargaan. Malah, kebanyakan penonton yang berkunjung ke pawagam adalah dalam kumpulan berkeluarga. Saya menjangka kutipan filem ini akan terus meningkat apatah lagi dalam musim cuti sekolah yang bermula Sabtu ini,” katanya yang dihubungi BH Online. (rtky/s)


Awie Mohon Maaf Kepada Rozana, Bayar Kompaun RM10,000

Penyanyi Rock Awie dilepas dan dibebaskan daripada pertuduhan mencederakan bekas isterinya Rozana Misbun oleh Mahkamah Majistret Ampang hari ini selepas kedua-dua pihak bersetuju kes diselesaikan dengan cara membayar kompaun RM10,000 dan Awie memohon maaf.

Vokalis kumpulan Wings, yang nama sebenarnya ialah Ahmad Azhar Othman, 48, kemudiannya memohon maaf secara terbuka kepada Rozana, 38.

“Saya Ahmad Azhar Othman dengan tulus ikhlas dan suci hati, dengan mengambil kira kebajikan anak-anak dan demi menjimatkan masa mahkamah yang mulia ini, dengan ini mengemukakan permohonan maaf kepada Rozana”

“Saya dan Rozana bersetuju bahawa ini merupakan jalan terbaik untuk menyelesaikan episod hitam di dalam hidup kami bagi meneruskan perjalanan hidup kami masing-masing,” kata penyanyi itu yang memakai kot dan kemeja serba hitam pada prosiding yang sepatutnya ditetapkan untuk perbicaraan.

Terdahulu, Majistret Ayuni Izzati Sulaiman bertanyakan Rozana sama ada dia bersetuju kesalahan bekas suaminya dikompaun sebanyak RM10,000 dan wanita itu yang memakai kemeja putih dan berselendang hitam menganggukkan kepalanya.


Lana Nodin Kini Selamat Bersalin?

Setelah sekian lama menjadi persoalan di laman sosial mengenai adakah Lana Nodin sudah melahirkan bayi pertamanya atau belum, baru-baru ini terdapat beberapa komen yang menyatakan mereka terserempak dengan pasangan tersebut bersama anak mereka ketika di Singapura.

Melalui screenshot daripada portal MyArtis, komen tersebut menyatakan bahawa mereka telah terserempak Lana bersama suaminya dan juga anaknya. Bagaimana pun sejauh mana kesahihan perkara tersebut tidaklah dapat dipastikan.

Sementara itu, Lana Nodin juga ketika ini belum berkongsi sebarang gambar bayi atau pun status terkini tentang kandungannya itu. Apa pun, semoga semuanya berjalan lancar buat Lana. (rtky/s)


Kasut Chuck Taylor Paling Canggih Bakal Anda Pakai Tahun Ini

Kami tahu ramai anda di luar sana yang menjadikan kasut klasik Converse Chuck Taylor sebagai kasut harian dan tahukah anda pihak Converse tahun ini melancarkan versi terbaru koleksi Converse Chuck Taylor All Star II Reflective Print. Sediakan duit poket.

Versi terbaru Chuck Taylor All Star II ini merupakan yang tercanggih dalam tempoh lebih 100 tahun dan ianya menampilkan cetakan corak terkini yang memantulkan cahaya (reflective print) dalam suasana separa gelap — siang mahu pun malam.

Koleksi Chuck II Reflective Print juga didatangkan dengan tapak selesa Nike Lunarlon selain lidah kasut tidak mudah licin (nonslip padded tongue) dan lapisan micro-suede. Kami sudah cakap belum yang corak pantulan cahaya pada kasut ini memang tahan lama dan juga sangat style!

Kalau anda mahu tahu, kasut ini memang direka dengan keselesaan maksima untuk kegunaan harian. Sama ada untuk anda para pelajar, anda yang sudah bekerja atau untuk perjalanan jauh anda ketika melancong.

Barisan koleksi terbaru Converse Chuck Taylor All Star II Reflective Print ini mula berada di pasaran 3 Mac yang lalu dan ianya berharga dari RM329.90 sahaja. Apa tunggu lagi, sudah sampai masa untuk gayakan kasut baru tahun ini.


Misha Omar Sah Hamil Anak Pertama

Tahniah kami ucapkan kepada Misha Omar kerana telah hamil anak pertama selepas hampir dua tahun mendirikan rumah tangga.

“Saya tahu ramai yang mendoakan saya segera menimang cahaya mata namun saya tidak pernah memberikan tekanan kepada diri. Saya dan suami hanya berusaha, selebihnya kami serahkan kepada Allah”

“Sebagai wanita, disahkan hamil adalah antara detik yang paling dinanti kerana ia menjadi permulaan yang melengkapi lagi hidup ini. Saya terharu kerana permulaan tahun 2016 membawa pelbagai kenangan manis dalam hidup ini”

“Secara jujur, tidak banyak yang dapat dikongsi kerana semuanya masih terlalu baharu. Alhamdulillah pada permulaan ini, saya tidak berdepan dengan alahan teruk malah setiap urusan kerja berjalan lancar,” katanya yang turut bersyukur kerana suami menjaganya dengan baik. (rtky/s)


“Pelajaran Anak Kami Terjejas Ketika Saya Bercerai”

Siapa sangka, di sebalik kecemerlangan anaknya mendapat keputusan yang terbaik dalam Sijil Pelajaran Malaysia (SPM) iaitu 9A, Nurul Wahab menyatakan bahawa pelajaran anaknya itu pernah merosot ketika rumahtangga yang dibina bersama Ajai menuju kehancuran pada 2007.

“Saya akui keluarga yang bercerai sedikit sebanyak memberi kesan kepada anak, begitu juga Ayu yang mana sekitar dua tahun perpisahan kami pelajarannya terjejas teruk”

“Bagaimanapun, saya dan Ajai cari punca dan jalan untuk dia kembali fokus dengan pelajaran sehingga dia kembali semula seperti biasa,” jelasnya kepada mStar Online.

Tambah Nurul, anaknya Ayu Nadirah merupakan seorang yang sangat mementingkan kesempurnaan sehingga kadang-kala membuatkannya menjadi risau. Sedar perkara tersebut, dia tidak terlalu memberi tekanan kepada anaknya untuk mendapatkan keputusan cemerlang, sebaliknya menyokong apa terbaik yang mampu dilakukan.

Nourul berkahwin dengan Ajai atau nama sebenarnya Mohd Faizal Maas pada 25 Disember 1996 dan berpisah pada 28 Februari 2007. Nurul pula melangsungkan perkahwinan bersama Eric Daniel Depp pada 6 Jun 2012. (rtky/s)


Pakai Baju Jarang, Adik Neelofa Dikritik Oleh Pengikut Instagram

Jika sebelum ini adik Neelofa, Ameera muncul dengan video yang membezakan kelebihan bersekolah swasta dan kerajaan, kini Ameera sekali lagi diserang di laman Instagram gara gara berpakaian jarang.

Perkara tersebut tidak disenangi segelintir pengikutnya di laman sosial sekaligus memberikan kebenaran kepada mereka untuk menjatuhkan hukum dan dosa kepada Ameera. Ameera bagaimanapun mengambil tindakan berdiam diri dan tidak menurunkan gambar tersebut.

Sebelum ini, Ameera sudah pun memohon maaf berkaitan isu membezakan sekolah kebangsaan dan juga sekolah swasta malah ketika itu dia turut dikecam hebat.

“Saya ingin memohon maaf kepada sesiapa yang tersinggung dengan penyiaran video itu baru-baru ini. Saya tidak berniat sama sekali untuk menyakiti anda dalam apa jua cara sekalipun. Semua yang saya katakan itu adalah berasaskan daripada pengalaman saya dan pemerhatian saya seperti yang dinyatakan dalam video,” katanya sebelum ini. (rtky/s)


Gambar Sekitar Majlis Resepsi Nas-T Dan Atita Haris

Bermula melalui perkenalan dan menjalin ikatan sah sebagai suami isteri pada 29 Januari lalu, pelakon Nas-T dan juga Atita Haris baru saja selesai majlis meraikan resepsi baru-baru ini yang diadakan di Hotel One City, Subang Jaya.

Majlis yang berlangsung itu telah dihadiri oleh ahli keluarga, teman rapat serta rakan-rakan selebriti yang lain. Melalui perkongsian gambar tersebut, peminat tidak putus putus mengucapkan tahniah malah ada juga yang mengimpikan majlis yang serupa.

Apa pun, semoga ikatan perkahwinan pasangan ini akan terus kekal bahagia hendaknya. Kami kongsikan beberepa keping gambar sepanjang majlis berlangsung. Enjoice! (rtky/s)


Juarai Mentor Milenia, Fareez Mahu Sambut Birthday Di Mekah

Berjaya merangkul gelaran Juara Mentor Milenia 2016, Fareez yang juga merupakan anak kepada pelakon Fauzi Nawawi, memberitahu wang kemenangannya berjumlah RM100,000 itu akan digunakan untuk menyambut ulang tahun kelahirannya pada 6 Mei ini di Mekah bersama keluarga tercinta lebih-lebih lagi bersama ibu kandungnya yang kini menetap di Kedah.

“Duit ini saya akan tunaikan impian saya untuk menyambut ulang tahun kelahiran di Mekah. Tarikh lahir saya pada 6 Mei ini. Kalau boleh saya nak bawa ibu saya bersama ke sana kerana sekarang ini dia menetap di Kedah,” katanya yang ditemui selepas selesai sahaja Konsert Final Mentor Milenia malam kelmarin.

Dalam pada itu, ada juga yang turut mempertikaikan kemenangannya kerana dia merupakan anak kepada pelakon Fauzi Nawawi, bagaimanapun dia tidak melatah dan menganggap itu semua rezeki yang sudah tertulis.

“Ketika abang Hazama memilih saya sebagai protegenya dia tidak tahu akan status saya iaitu anak kepada Fauzi Nawawi, dan sekiranya saya tidak layak sudah tentu abang Hazama tidak memilih saya,” katanya yang akan terus berjuang dalam industri muzik serta lakonan. (rtky/h)


Gambar Che Ta Dan Keluarga Sekitar Di Tanah Suci

Selamat menjejakkan kaki di Tanah Suci bersama keluarganya, Che Ta berkongsikan beberapa keping gambarnya ketika berada di sana. Perkongsiannya itu juga mendapat reaksi positif daripada peminat yang turut sama-sama dapat pergi ke sana suatu hari nanti.

Selain pujian dan doa, masih ada lagi pengikutnya di laman Instagram yang masih mempertikaikan gaya fesyen Che Ta. Sebelum ini, Che Ta sendiri pernah menyatakan bahawa dia tidak menghiraukan perkara negatif kerana lebih banyak perkara lebih penting untuk difikirkan.

Kali ini, Che Ta menjalankan ibadah umrah bersama dua anak lelakinya dan juga Aaisyah Dhia Rana serta ahli keluarganya sendiri tanpa ditemani suaminya, Zain Saidin. Semoga dipermudahkan segalanya di sana. Kami kongsikan beberapa keping gambar sepanjang mereka berada di Tanah Suci. Enjoice!


Fauziah Gous Nafi Cemburukan Gaun Pengantin Anzalna Nasir

Baru-baru ini, gaun pengantin ketika di majlis persandingan Anzalna Nasir sememangnya menjadi tumpuan namun ada khabar angin yang mendakwa seorang selebriti yang pernah mendapatkan khidmat pereka yang sama sewaktu majlis persandingannya menghasut pereka itu agar menghasilkan baju pengantin Anzalna ala kadar sahaja.

Bermula daripada dakwaan tersebut, timbul nama Fouziah Gous yang dikaitkan dengan khabar angin tersebut. Bagaimanapun pelakon ini tidak muda melatah malah mengakui bahawa Anzalna merupakan teman rapatnya sendiri.

“Saya rasa sangat mengarut dan kelakar bila ada yang mengaitkan saya sebagai individu yang dengkikan baju persandingan Anzalna, walaupun saya tak pernah membaca gosip tersebut”

“Tak ada sebab untuk saya berbuat seperti itu kerana hubungan kami agak rapat dan sebelum majlis perkahwinan Anzalna lagi, kami sudah berbual mengenai baju yang dihasilkan oleh Cosry. Kalau ada yang mengaitkan saya sebagai individu yang cemburukan Anzalna menerusi status di laman Instagram saya, saya rasa meraka tak pandai baca”

“Terang-terang saya letakkan hashtag baju pengantin win (menang) dan saya juga naikkan status itu dalam nada bergurau. Bagi saya setiap wanita ada kecantikan mereka yang tersendiri pada hari perkahwinan mereka,” katanya kepada Sinar Harian.


Amyra Rosli Tidak Tolak Takdir Jika Jodoh Dengan Amar Baharin

Mengakui ketika ini belum hadir rasa cinta di dalam dirinya, Amyra Rosli menjelaskan bahawa dia kini sedang ketagih untuk bekerja namun dalam masa yang sama tidak menolak jodoh jika ditakdirkan dengan Amar Baharin.

“Secara jujur, Amar bukan satu-satunya lelaki yang akrab dalam hidup saya kerana saya juga rapat dengan beberapa lelaki lain. Cuma mungkin mereka bukan artis, keakraban kami kurang diberi perhatian”

“Tidak dinafikan, saya muak apabila kisah cinta dengan Amar bagaikan tidak bernoktah. Lebih lucu ada peminat mendoakan kami berumahtangga. Doa yang baik, saya terima cuma persoalan mengenai jodoh, itu ketentuan takdir. Siapa saya untuk menidakkan ketentuan Allah?”

“Disebabkan itu, saya tidak berani memberikan kenyataan Amar bukan jodoh saya. Bagaimana nanti andai kami diitakdirkan bertemu jodoh. Keakraban kami bukan seperti menjalin cinta, sebaliknya bagaikan sebuah keluarga. Keluarga Amar juga sudah menjadi keluarga saya,” katanya kepada akhbar sisipan mingguan Berita Harian, B*Pop.

Apa pun, peminat pastinya berharap agar pasangan ini disatukan. Kita tunggu saja nanti. Amyra pun pastinya akan berkongsikan berita gembira mengenai cinta hatinya bila tiba waktu yang sesuai. (rtky/s)


Faliq Faham Kerjaya Isteri, Tidak Kongkong Nad Zainal

Mengakui bahawa kehidupan selepas berkahwin kini lebih teratur, Nad Zainal kini diuruskan oleh suaminya, Muhammad Faliq. Selain menguruskan Nad, Faliq dalam masa yang sama sangat memahami kerjaya isteri tercintanya itu.

“Menguruskan kerjaya isteri bukan bererti saya menyekat kebebasannya. Dalam soal lakonan, saya menyerahkan kepada kebijaksanaan Nad untuk memilih karakter yang bersesuaian dengan statusnya sebagai isteri”

“Saya bersyukur kerana Nad tidak membelakangkan saya dalam soal kerjaya. Setiap apa juga tawaran, Nad pasti akan terlebih dulu merujuk kepada saya mengenai jalan cerita dan skrip”

“Saya tidak menghalang, sebaliknya memberikan Nad kebebasan sama ada mahu menerima atau sebaliknya. Saya memahami minatnya terhadap lakonan, tidak mungkin saya akan mengongkong,” jelasnya kepada BH Online. Apa pun, semoga pasangan ini akan terus bahagia hingga ke Jannah. (rtky/s)


Almy Nadia Tidak Kecil Hati Dikritik Sebab Gemuk

Tidak habis-habis diasak dengan pertanyaan, kritikan dan juga hinaan di laman sosial hanya kerana tidak kurus selepas mengandungkan anak pertama, pelakon Almy Nadia menyatakan bahawa dirinya sedikit pun tidak berkecil hati dengan apa yang diperkatakn terhadapnya.

“Saya rasa mereka sudah tidak berguna pada saya. Kalau saya fikir dan terasa hati, mereka siapa dengan saya? Bukan Tuhan beri duit kepada saya untuk makan atau kerja. Mereka hanya boleh bercakap tetapi mereka hanya tambah dosa sendiri”

“Saya sedikit pun tidak kecil hati. Sebenarnya saya sudah kurus. Berat pun sudah turun ke sekitar 60 kilogram tetapi orang tidak nampak sebab saya tidak muat naik apa-apa gambar (di media sosial) tentang diri saya langsung”

“Saya tidak mahu muat naik sebab bila muat naik kena hina dan maki sebab orang tidak nampak. Orang cuma nampak masa saya gemuk. Impian kurus sudah tercapai tetapi tiba-tiba mengandung pula, rezeki Allah bagi. Kami tak rancang,” jelasnya kepada portal The Malay Mail Online.

Sementara itu, mengenai soal berlakon pula, Almy menjelaskan adalah lebih wajar sekiranya dunia lakonan hari ini wajar dibarisi pelakon baharu untuk memberi kelainan kepada penonton. (rtky/s)


Eizlan Yusof Akui Tertekan Diasak Gosip Zizan Razak Dan Bekas Isterinya

Mengakui masih lagi trauma dengan episod perpisahan bersama bekas isterinya, Vie Santie Harun, hati Eizlan Yusof kini masih belum terbuka untuk menerima wanita lain di hatinya.

“Bohonglah kalau saya katakan tiada wanta cuba mendekati ketika ini. Kalau mereka datang sebagai kawan, saya layan, tetapi jika tengok caranya lain macam saja, saya akan cuba menjauhkan diri”

Terus terang, parut luka akibat penceraian itu masih bersisa dan belum sembuh sepenuhnya. Masih terbayang-bayang betapa perpisahan itu membuatkan hidup saya seperti orang gila. Keadaan diri tidak terurus, ditambah pula waktu itu perniagaan saya menghadapi masalah, lagilah ia membuatkan situasi semakin parah,” jelasnya kepada BH Plus.

Selain itu, Eizlan juga dalam masa yang sama mengakui tertekan apabila gosip mengenai bekas isterinya itu dilihat beberapa kali keluar bersama pelakon Zizan Razak.

“Saya akaui ramai pihak seperti media dan orang luar sering bertanyakan perkara itu. Apabila terlalu kerap orang bertanya, ia menjadi tekanan sedangkan ia bukan urusan saya. Dia bukan lagi di bawah tanggungjawab saya dan bebas berkawan dengan sesiapa saja”

“Rasanya sudah tiga kali saya menyatakan hasrat untuk kembali rujuk, tetapi pihak di sana tidak memberi sebarang kata putus. Fahamlah saya akan makssudnya,” ujar pelakon ini bagai putus harapan. Apa pun, semoga Eizlan tabah menghadapi dugaan sebegini. (rtky/s)


Aliff Azis Bakal Nikah Lepas Aidilfitri

Setelah selesai mengikta tali pertunangan pada Disember tahun lalu, penyanyi Aliff Aziz menyatakan kepada mStar Online bahawa mereka bakal melangsungkan perkahwinan bersama Bella Astilla selepas sambutan hari raya Aidilfitri pada Julai depan.

“Insya-Allah jika tiada aral melintang kami berdua akan disatukan sebagai suami-isteri selepas hari raya tetapi belum ada sebarang tarikh lagi buat masa ini. Bagaimanapun kami berdua sudah pun mula membuat persiapan kerana tidak mahu melakukan pada saat-saat akhir dan Alhamdulillah sehingga sekarang 40 peratus sudah pun siap,” katanya.

“Perancangannya kami hanya akan mengadakan resepsi di Kuala Lumpur dan hanya membuat resepsi kecil-kecilan di Singapura dan Sabah. Mengenai tajaan kami tidak mengharap dan sekiranya ada itu adalah rezeki kami berdua,” jelasnya.

Sebelum ini, Aliff pernah menafikan dakwaan bahawa dia berkahwin sekadar untuk menutup kisah silamnya. Apa pun, semoga segala persiapan menuju gerbang perkahwinan pasangan ini akan dipermudahkan dan dilimpahi rezeki. (rtky/s)


Ajai Hadiahkan Anak Kereta Kerana Cemerlang SPM

Bersyukur dengan kejayaan anaknya yang mencatat keputusan 9A dalam Sijil Pelajaran Malaysia (SPM), komposer dan juga penyanyi, Ajai menghadiahkan kereta kepada anak perempuannya, Ayu Nazirah, 17, sebagai ganjaran usaha keras cahaya matanya itu.

“Namun, saya tidak akan terlalu memanjakan Ayu dengan membelikan kereta mewah. Saya memilih untuk menerapkan nilai bersederhana dan tidak memanjakan Ayu. Cukuplah memudahkan dia untuk bergerak ke sana-sini”

“Potensi anak saya dapat dilihat sejak dulu lagi. Namun, sebagai bapa, saya tidak mahu terlalu berharap. “Kalau saya kecewa, nanti dia lebih kecewa. Saya tidak mengongkong Ayu untuk belajar kerana lebih selesa membiarkan dia mengulang kali pelajaran mengikut waktunya sendiri”

“Kita sendiri dulu pun tidak suka dikongkong, jadi saya memahami situasi di mana dipaksa untuk belajar. Saya turut menasihati Ayu untuk mendekatkan diri dengan Allah menjelang peperiksaan,” katanya.

Selain itu, Ajai juga turut memberikan kebenaran untuk anaknya meneruskan pengajian di luar negara selain memberi peluang kepada Ayu membuat pilihan sendiri untuk menentukan hala tuju masa depannya. (rtky/s)


Siti Nurhaliza Faham Pengorbanan Peminat Terhadapnya

Jika dilihat di laman sosial dua penyanyi ini, ramai peminat Siti Nurhaliza yang menyuarakan rasa tidak puas hati apabila Ayda Jebat membolot anugerah dalam kategori penyanyi baru-baru ini.

“Ini semua undian peminat dan tiada apa yang perlu buat saya rasa kecewa atau sebagainya. Saya menerima keputusan itu dengan baik. Anugerah ini pun bertujuan untuk mendekatkan peminat dengan artis”

“Lain lah jika saya ditewaskan di AIM (Anugerah Industri Muzik), itu mungkin buat saya kecewa,” katanya kepada portal Murai. Tambah Siti Nurhaliza, dia turut memahami perasaan penyokongnya yang telah memberikan undian namun akhirnya nasib tidak menyebelahi selebriti kesayangan mereka.

“Saya tak marahkan mereka, saya pun faham apa yang mereka rasa. Mungkin mereka emotional kerana mereka sudah pulun mengundi tetapi akhirnya keputusan tidak seperti mereka harapkan”

“Saya harap mereka terimalah kenyataan kerana ia sekadar anugerah yang berasaskan undian. Saya pun ada beri semangat kepada mereka yang mengundi saya untuk menghargai apa yang mereka lakukan,” katanya. (rtky/s)


Hafiz Suip Nafi Minta Tajaan Ratusan Ribu Ringgit

Bakal mendirikan rumah tangga pada Mei ini, kini telah tersebar dakwaan bahawa Hafiz Suip dikatakan meminta tajaan untuk majlisnya nanti bernilai ratusan ribu ringgit.

“Manalah datang cerita ini? Memang tiada wakil daripada pihak saya meminta penajaan daripada mana-mana indidvidu. Begitupun, pihak yang mahu menaja memang ada, tetapi kami belum dapat dduk berbincang kerana saya sibuk dengan urusan perkahwinan adik”

“Mungkin dalam minggu depan, baru saya akan berjumpa dengan pihak yang berminat untuk menaja majlis itu. Soal penajaan bukan boleh dibuat main-main. Saya sudah lihat banyak situasi yang disebabkan penajaan, akhirnya timbul masalah sampai bergaduh kerana tidak puas hati”

“Saya tidak mahu situasi seperti itu terjadi,” katanya dalam satu kenyataan kepada BH Plus. Oleh sebab tersebut, Hafiz menyatakan bahawa dia akan memastikan proses penajaan akan dibuat secara professional. (rtky/s)


Kerana Berpurdah, Che Ta Dikritik Pengikut Di Laman Sosial

Tindakan Che Ta memuatnaik beberapa keping gambar sebelum berangkat menunaikan umrah bersama keluarga baru-baru ini, pelakon tersebut menerima reaksi berbaur warga sosial media oleh kerana imejnya yang berpurdah.

Selain ada peminat yang mendoakan perjalanan dan urusan Che Ta di Tanah Suci dipermudahkan, ada juga pengikutnya di laman Instagram yang mempertikaikan cara pemakaian purdah sekadar untuk berfesyen.

Boleh tahan juga komen-komen yang ditinggalkan pengikut Che Ta hanya kerana mereka tidak sependapat dengan apa yang dilakukan oleh Che Ta. Malah perkara tersebut turut mencipta perbalahan di laman sosial tersebut.

Apa pun, semoga Che Ta dan juga keluarga selamat mengerjakan ibadah umrah di sana dan selamat pergi dan pulang ke tanah air nanti. (rtky/s)


Siti Saleha Belum Sedia Bawa Jejaka Jumpa Keluarga

Enggan bercerita lanjut mengenai lelaki yang baru dikenalinya, Siti Saleha menjelaskan dia selesa bersama lelaki berkenaan lebih-lebih lagi dilengkapi dengan karakter yang menghiburkan dan kelakar.

“Saya baru sahaja mengenali seseorang jejaka ini, namun saya rasa terlalu awal untuk bercerita lanjut mengenainya. Cuma saya boleh kata saya rasa senang dan selesa dengannya kerana personalitinya yang sangat kelakar dan menghiburkan,” jelasnya.

Tambah Siti Saleha lagi, buat ketika ini dia belum bersedia untuk membawa jejaka tersebut untuk bertemu degan keluarganya lagi.

“Saya hanya akan bawa jika kami sudah lama berkawan dan berkenalan sekurang-kurangnya apabila hubungan kami mencecah usia setahun atau lebih,” katanya kepada portal Murai.

Sebelum ini, pelakon ini mengakui sudah memutuskan hubungan bersama jejaka dari Portugal namun Siti Saleha enggan mendedahkan sebab perpisahan tersebut. (rtky/s)


Hafreez Adam Mahu Kongsi Pengalaman Hadapi Masalah Jerawat

Bermula daripada kisah jerawat batunya yang keluar di akhbar tempatan, pelakon Hafreez Adam menerima kritikan hebat daripada pengikut laman sosial. Malah dalam masa yang sama, dia juga mengakui kesal dengan tindakan mereka yang mengkritiknya tanpa usul periksa.

“Saya lihat ia sebagai salah faham yang tidak sepatutnya berlaku sekiranya pihak mengkritik saya membaca terlebih dahulu artikel berkenaan keseluruhannya. Pada satu tahap saya kesal dan kecil hati dengan kata-kata dilemparkan kepada saya sehingga saya tidak berani keluar rumah selama beberapa hari”

“Perkara itu sudah lama berlalu dan saya sekadar berkongsi pengalaman kerana ia mungkin dapat membantu orang lain yang mengalami masalah sama seperti saya. Tetapi niat saya itu sudah disalah erti sehingga sanggup memalukan saya dengan pelbagai kata negatif di laman sosial,” jelasnya.

Tambahnya, dia berharap melalui perkongsian daripada pengalamannya itu dapat memberi motivasi kepada mereka yang mempunyai masalah yang sama dengan dirinya kerana jika tidak dikawal, ia mampu membuatkan mereka hilang keyakinan diri. (rtky/s)


Gambar Comel Anak Farid Kamil & Diana Danielle, Nur Aurora

Siapa tidak jatuh hati dengan senyuman manis anak kedua Farid Kamil dan juga Diana Danielle. Lebih lebih lagi keluarga ini dilihat meluangkan masa bersama. Kini, umur Nur Aurora sudah berumur 4 bulan.

Selain Farid dan Diana sendiri yang berkongsikan gambar Aurora di laman sosial, Aurora juga sebenarnya sudah mempunyai akaun Instagram sendiri, begitu juga dengan anak kedua Farid iaitu Muhammad atau lebih dikenali sebagai Che Mad di laman sosial.

Kami kongsikan beberapa keping gambar kecomelan Aurora dan juga keluarga bahagia ini meluangkan masa bersama-sama. Semoga keluarga ini akan terus kekal bahagia sehingga ke Jannah. Manalah tahu nanti giliran Aurora pual dapat adik. Eh. (rtky/s)


Neelofa Suka Kuasai Hubungan, Mahu Teman Hidup Yang Matang

Jika baru-baru ini Neelofa pernah mengakui bahawa dia mulai risau tidak bertemu jodoh menjelang usia 30 tahun, dalam masa yang sama pengacara dan pelakon ini juga mengakui dia mahukan teman hidup yang matang.

“Saya pernah bercinta dengan seorang lelaki yang 20 tahun lebih tua daripada saya namun usia atau status bukan ciri-ciri lelaki pilihan, saya sebenarnya lebih gemar lelaki matang serta mempunyai keperibadian yang tinggi”

“Malah, saya juga tidak meletakkan sebarang usia namun apabila menjelang usia 30 tahun ini, sejujurnya, saya sedikit gusar. Saya tidak memilih namun ciri-ciri utama yang penting itu sebenarnya menentukan masa depan serta kehidupan saya sekeluarga kelak”

“Saya tidak mahu terburu-buru dalam memilih calon suami. Tidak dinafikan, saya ada ego sendiri kerana itu saya meletakkan kematangan sebagai ciri utama dalam mencari lelaki idaman,” katanya dipetik daripada Utusan Online.

Tambah Neelofa, dia juga lebih suka menguasai perhubungan, maka dia perlu bijak mengawal dirinya. Apa pun, semoga Neelofa berjumpa dengan pilihan hatinya satu hari nanti. (rtky/s)


Remy Ishak Sedang Mengenali Seseorang, Belum Sedia Kongsi Kisah Cinta

Mengakui bahawa dirinya tidak tidak tertekan untuk segera menamatkan zaman solonya, Remy Ishak dalam masa yang sama turut menyatakan bahawa dia kini dalam proses mengenali hati budi seseorang.

“Dahulu saya pernah cakap mahu berkahwin apabila usia mencapai 28 tahun namun sekarang sudah jauh tersasar. Jadi kali ini biarlah waktu dan jodoh sahaja menentukan dan saya tidak lagi berani untuk menetapkan soal itu kerana bimbang ia tidak menjadi,” jelasnya kepada mStar Online.

“Cukuplah kalau saya katakan saya sedang dalam proses mengenali seseorang dan berkenaan status sekarang rasanya belum masanya saya untuk bercakap lanjut mengenainya. Bukan apa kami masih dalam proses berkenalan dan kita tidak tahu apa yang bakal berlaku pada masa hadapan”

“Tiba waktunya nanti saya sendiri akan dedahkan kepada semua,” katanya. Semoga Remy dan pasangan akan selamat menjalin ikatan yang sah suatu hari nanti. (rtky/s)


Nad Zainal Tidak Mahu Bermuka Muka Dengan Peminat

Tidak mahu bermuka-muka dengan peminat, itulah kenyataan pelakon dan kini bergelar usahawan muda, Nad Zainal apabila diajukan soalan mengenai kelab peminatnya yang telah dibubarkan.

Katanya kelab yang ditubuhkan beberapa tahun lalu iaitu ‘Nad Zainal Lovers’ dibubarkan berikutan dirinya yang tidak dapat memberikan komitmen terhadap sebarang aktiviti yang dijalankan oleh peminat-peminatnya itu.

“Saya jenis bukan yang suka berjalan atau bermain boling seperti kelab-kelab peminat yang lain. Jadi disebabkan itu saya tak nak jadi ‘fake’. Saya menghargai setiap apa yang dilakukan peminat, cuma saya tak nak janjikan apa-apa”

“Biarlah berpada-pada kerana saya biasa sahaja,” katanya yang ditemui semasa majlis pelancaran produk kecantikannya, Audela. Tambahnya lagi, semenjak menjadi seorang isteri dia lebih suka masanya dihabiskan bersama keluarga apabila tidak keluar menjalani sesi penggambaran.

Mengenai kemenangannya di Anugerah Bintang Popular Berita Harian (ABPBH) pada tahun lepas hasil undian peminat, dia begitu terharu dan berterima kasih atas usaha kelab peminatnya itu dan sekiranya tidak memenanginya lagi pada tahun ini dia tidak kecewa kerana dia mahukan pula peminat menilai serta menghargai hasil usaha dan kerjaya seninya pula.

“Seronok apabila menang sesuatu anugerah tetapi bagi saya biar pula mereka semua menghargai kemenangan dalam apreasiasi hasil kerja saya pula,” katanya. (rtky/h)


Yusry, Lisa Surihani Enggan Buka Laman Sosial Untuk Anak

Bagi sesetengah selebriti, mereka tidak kisah untuk berkongsikan gelagat cahaya mata di laman sosial namun bagi Yusry dan juga isterinya, Lisa Surihani, faktor keselamatan adalah keutamaan mereka.

Kata Lisa, dia dan suami sudah sepakat untuk tidak membuka akaun laman sosial khusus buat anaknya, Yahaira Leanne. Bagaimanapun pasangan ini tetap menghormati pandangan berbeza masayarakat dalam hal tersebut.

“Tidak bermakan saya betul atau ibu bapa lain salah berhubunga hal ini kerana terpulang kepada mana-mana individu mengeluarkan pandangan, apatah lagi masing-masing mempunyai cara dalam menjaga atau mendidik permata hati”

“Bagi saya, apa yang saya katakan ini adalah berkenaan kami, bukannya merujuk kepada orang lain. Pada waktu sama kami amat menghormati pendirian ibu bapa lain”

“Sekarang pun Yahaira masih terlalu kecil dan belum faham keadaan sekeliling, jadi biarlah dia menikmati dunianya sperti kanak-kanak lain. Kalau dia sudah mengenal tekonolgoi, kami biarkan dia buat pertimbangan sendiri. Bukan kami atau orang lain mewujudkannya,” jelas Lisa kepada BH Plus.

Apa pun, keputusan yang terbaik pastinya datang daripada ibu bapa sendiri. Semoga keluarga ini akan terus kekal bahagia dan dilimpahkan rezeki. (rtky/s)


Ayda Jebat Nafi Bolot Trofi Kerana Jadi Duta Penaja

Ayda Jebat menjelaskan bahawa dia mengakui terkilan di atas tuduhan segelintir pihak mempertikaikan kemenangannya di Anugerah MeleTOP Era 2016 (AME 2016) yang berlangsung baru-baru ini adalah kerana statusnya sebagai duta Aura White yang juga penaja program berkenaan.

“Pada saya soalan tentang pertikaian saya adalah duta produk yang menaja majlis ini adalah sangat tidak relevan. Kemenangan hari ini adalah atas tangan peminat saya dan tuduhan ia disebabkan saya duta kepada Aura White adalah tidak adil bagi peminat-peminat saya yang bekerja keras mengundi saya”

“Saya tahu ramai yang komen negatif di laman sosial yang menganggap saya tidak patut menang, saya juga tidak ada kuasa untuk mengatakan ia bukan hak saya atau orang lain. Saya ambil komen mereka daripada sudut positif dan buktikan lagi kemampuan saya untuk menyangkal tuduhan negatif itu” ujarnya.

Tambah Ayda, kemenangannya kali ini membuatkan dia mahu terus menghasilkan karya yang terbaik dan digemari masyarakat selain menyatakan buat ketika ini dia belum bersedia untuk membawakan lagu-lagu berat. (rtky/s)


Gambar Sekitar Resepsi Akim Ahmad, Stacy AF Di Johor Bahru

Tahniah diucapkan buat pasangan pengantin baru Akim Ahmad dan juga Stacy AF. Sabtu lepas, telah berlangsung majlis resepsi perlahwinan Akim dan Stacy di di Dewan Maktab Sultan Abu Bakar (MSAB), Johor Bahru, Johor.

Majlis itu juga merupakan majlis resepsi kedua sebelah pihak lelaki. Majlis itu dihadiri kira-kira 500 orang tetamu.
Antara rakan selebriti yang hadir ke majlis ini ialah Tomok, Black, Amy Search, Datin Alyah, Dafi, Ika Nabila, Lufya dan ramai lagi.

Kami kongsikan bersama anda beberapa lagi keping gambar sepanjang majlis berlangsung. Apa pun, semoga ikatan yang dibina pasangan ini akan terus kekal bahagia hingga ke Jannah. (rtky/s)


Johan, Jozlyn Lebih Selesa Anak Fokus Pada Pelajaran

Jika ada barisan selebriti yang selesa mendedahkan anak mereka kepada dunia hiburan mahu pun media sosial, situasi itu berbeza buat Johan dan juga isterinya, Rozlinawaty Ismail atau Ozlyn.

“Saya tidak suka anak saya jadi perhatian kerana faktor keselamatan. Ada yang tawarkan mereka untuk penggambaran tetapi saya tidak berminat”

“Mereka bukan artis dan biarlah mereka fokus kepada pelajaran dan menjalani kehidupan seperti orang lain,” jelas Johan kepada mStar Online. Sementara itu, Ozlyn juga menjelaskan bahawa apa yang dikongsikan mereka di laman sosial adalah rencana kehidupan mereka yang sederhana.

Johan dan Ozlyn telah berkahwin pada Julai 2009 dan semoga keluarga Johan akan terus dilimpahkan rezeki dan bahagia sehingga ke Jannah. (rtky/s)


Awie Kurus Atas Kemahuan Sendiri, Syukur Rezeki Lebih Melimpah

Hanya kerana kini susuk badan lagenda rock, Awie kelihatan sudah susut, timbul khabar angin yang mendakwa bahawa Awie terkena buatan ilmu hitam. Tidak mudah melatah, Awie menjelaskan situasi berkenaan kepada Harian Metro.

“Saya kurus atas kemahuan sendiri. Bukan kerana sakit atau terkena ilmu hitam dan kalau boleh saya tidak mahu bercakap perkara itu. Sebelum ini saya tak menjaga makan, jadi kelihatan berisi. Sekarang saya kurangkan makanan berkarbohidrat,” jelasnya.

Selain itu, antara perkara yang turut menyumbang kepada kadar penurunan berat badannya adalah kerana terlalu memikirkan hal rumah tangga. Bagaimanapun menurut Awie, tindakan bekas isteri menceritakan masalah rumah tangga mereka sebaliknya membuatkan dia lebih beruntung.

“Apabila dia memburuk-burukkan dan menghina saya, ia tidak memberi kesan pun. Malah bertambah lagi pahala dan rezeki saya. Alhamdulillah sepanjang dua tahun masalah rumah tangga kami dibicarakan di mahkamah, rezeki saya dalam bidang seni tidak pernah putus,” jelasnya penuh syukur. (rtky/s)


Walau Dikritik, Awal Ashaari Seronok Kongsi Perkembangan Anak

Seringkali memuatnaik gambar anaknya, Lara Alana di laman media sosial, Awal Ashaari menjelaskan bahawa dia dan isteri seronok untuk berkongsikan perkembangan anak mereka kepada peminat dan dalam masa yang sama Awal turut mendapat reaksi positif daripada ibu bapa.

“Saya suka berkongsi pengalaman kami bersama ibu bapa yang lain bagaimana membesarkan Lara Alana, ramai juga yang emel saya untuk bertanya berbagai-bagai perkara. Ada juga ibu bapa yang beri pendapat mereka dalam hal ini dan saya rasa ramai orang di luar sana yang sayangkan anak saya”

“Pada awalnya saya cuma ingin buat journal kehidupan dia untuk dilihat pada masa depan, namun tidak sangka ia menjadi bahan rujukan untuk ibu bapa lain yang ingin tahu perkembangan Lara”

“Saya dedahkan dia dengan dunia hiburan pada usia ini kerana saya mahu dia belajar tentang kemahiran sosial. Sekarang pun mudah mesra dan tidak takut kepada orang luar. Saya sedar ada pro dan kontra, namun saya fikir daripada sudut positif dan untuk masa depan dia,” katanya kepada mStar Online. (rtky/s)


4 Hari Ditayangkan, Filem Munafik Raih RM2.3 Juta

Baru sahaja empat hari memulakan tayangan, filem seram arahan Syamsul Yusof, Munafik berjaya mencatat kutipan RM2.3 juta malah dalam masa yang sama turut mendapat reaksi positif bukan sahaja dari penonton dan juga pengkritik filem.

“Tidak dinafikan, promosi dari mulut ke mulut antara faktor filem ini menjadi tarikan kepada penggemar karya genre seram. Boleh dikatakan, hampir semua penonton memberikan maklum balas positif terhadap garapan terbaharu Syamsul ini”

“Saya juga tidak menjangka, filem ini berjaya di Brunei dan Singapura. Peminat di sana menyukai elemen Islamik yang diterapkan dalam naskhah berkenaan. Lebih-lebih lagi Munafik terpelihara dari segi aurat yang tidak menyajikan adegan bersentuhan antara lelaki dan wanita,” memetik kenyataanya kepada BH Online.

Filem yang berunsurkan keagamaan ini menampilkan bintang seperti Nabila Huda, Fizz Fairuz, Sabrina Ali, Pekin Ibrahim, A Galak dan Syamsul sendiri dan kini ditayangkan di 112 pawagam di seluruh negara, termasuk Brunei dan Singapura. (rtky/s)


Ayda Jebat, Johan Kuasai Anugerah MeleTOP Era 2016

Ayda Jebat menepati ramalan apabila merangkul lima trofi termasuk anugerah utama Top Top MeleTOP (wanita) pada Anugerah MeleTOP Era 2016 (AME 2016) yang diadakan di Pusat Konvensyen CIDB, 28 Februari.

Aktres tersebut berjaya membawa pulang hadiah wang tunai keseluruhan berjumlah RM30,000 berserta trofi sumbangan Astro. Manakala, pelawak dan penyampai radio, Johan turut merangkul lima trofi termasuk trofi Top Top MeleTOP (lelaki).

Johan juga dipilih memenangi trofi Penyampai Radio MeleTOP, Couple MeleTOP, Program Radio MeleTOP dan Artis Lawak MeleTOP. Pelawak tersebut berjaya membawa pulang hadiah wang tunai berjumlah RM30,000 berserta trofi sumbangan Astro.

Sementara, Datuk Siti Nurhaliza dan Datuk AC Mizal mempertahankan trofi masing-masing iaitu Bintang Online MeleTOP dan Hos MeleTOP yang dimenangi mereka tahun lalu.

AC Mizal turut memenangi kategori Fesyen MeleTOP. Bagi anugerah Filem MeleTOP dimenangi oleh Polis Evo dan Bintang Filem MeleTOP dimenangi oleh pelakonnya Zizan Razak.

Kumpulan popular Akim & The Majistret membawa pulang trofi kategori Grup/Kumpulan MeleTOP, manakala pelakon Mira Filzah memenangi kategori Pelakon Baharu MeleTOP.

Bagi setiap kategori pemenang menerima wang tunai RM5,000 berserta trofi sumbangan Astro.


Suami Yatt Hamzah Tidak Terkesan Digelar Orang Ketiga

Tidak cepat melatah dan diakui matang oleh Yatt Hamzah sendiri, suami kepada pelakon wanita tersebut, Mohammad Zulfadhli menyatakan bahawa dia tidak ambil pusing dengan kata-kata negatif yang dilemparkan kepadanya.

“Jujurnya saya tidak layan media sosial dan sentiasa mengelak daripada membaca bahan gosip tetapi saya sedar dengan dakwaan berkenaan”

“Saya tenang sahaja kerana ada perkara lebih penting perlu saya fokus iaitu perkahwinan kami dan kehidupan selepas sah menjadi suami-isteri,” katanya. Sementara itu, Yatt juga turut bersyukur kerana suaminya itu bijak menangani perkara berkenaan dengan baik.

Pasangan itu turut memberitahu mereka akan berbulan madu di Pulau Krabi, Thailand selama seminggu sebelum kembali sibuk dengan kerjaya masing-masing. Semoga semuanya baik-baik belaka. (rtky/s)


Neelofa Mahu Fokus Kerjaya, Perniagaan Sebelum Kahwin

Baru sahaja meraikan hari lahirnya 10 Februari lalu, Neelofa dalam masa yang sama mengakui bahawa dia akan berasa panik jika dirinya tidak bertemu jodoh menjelang umur 30 tahun nanti.

“Kalau kita mempunyai kekasih hati sudah tentu kita mahu mengikat perhubungan itu ke arah lebih serius dan mendirikan rumah tangga. Hakikatnya sekarang ini saya masih lagi tidak mempunyai kekasih hati”

“Walau bagaimanapun, saya akan lebih panik dan serius untuk memikirkan soal jodoh bila mana usia menjangkau 30 tahun nanti,” katanya dengan nada berseloroh kepada Media Hiburan.

Tambah Neelofa, dia kini mahu memberi seluruh perhatian dan juga fokus kepada kerjayanya sahaja ketika ini di samping membawa jenama hijab Naelofar pergi lebih jauh. Malah baru-baru ini, pengaara ini juga pernah menyatakan hasrat untuk membuka butik fizikal pertama jenamanya itu di New York. (rtky/s)


Gaya Selebriti Di Karpet Merah Anugerah MeleTOP ERA 2016

Membariskan nama-nama selebriti terkenal tanah air, pihak Astro menerusi saluran Astro Ria dan ERA fm menganjurkan Anugerah MeleTOP ERA (AME 2016) yang bertempat di Pusat Konvensyen CIDB, Kuala Lumpur.

AME 2015 memperlihatkan sebanyak 16 kategori serta dua kategori utama iaitu Top Top MeleTOP (Lelaki) dan Top Top MeleTOP (Wanita) selain memperkenalkan empat kategori baharu iaitu Drama TV MeleTOP, Artis Lawak MeleTOP, Hos TV MeleTOP dan Pelakon TV MeleTOP.

Berikut merupakan gambar para selebriti tempatan kita yang bergaya di karpet merah (karpet MeleTOP) Anugerah MeleTOP ERA malam ini. Enjoice!


Ayda Jebat Nafi Berita Palsu Terlibat Kemalangan

Nampaknya Ayda Jebat pun tidak dapat lari daripada terkena tempias berita palsu yang terlalu mudah tersebar di laman sosial. Kata Ayda, dia terkejut apabila berita tersebut sampai kepadanya.

“Saya terkejut kerana ramai yang menghubungi saya dan bertanyakan adakah saya terlibat dalam kemalangan. Rupa-rupanya ada pihak di laman Facebook menyebarkan berita yang saya terlibat dalam kemalangan dan menggunakan gambar lama saya”

“Saya pernah terlibat dalam kemalangan tetapi pada tahun 2012 dahulu. Alhamdulillah, sekarang ini saya sihat sahaja. Saya pun tak tahu kenapa gambar dan cerita lama disiarkan semula selepas empat tahun,” memetik kembali kenyataan Ayda kepada Astro Gempak.

Tambah Ayda, dia menasihatkan dan berharap orang ramai agar sentiasa mendapatkan kesahihan sesuatu berita dan lebih berhati-hati sebelum menyebarkan sesuatu perkara di laman sosial. (rkty/s)


Yana Samsudin Kini Sudah Hamil?

Walaupun ketika ini, empunya badan belum mahu mengiyakan atau menafikan perkara ini, kami yakin Yana Samsudin pastinya akan berkongsi berita gembira apabila sudah tiba masa yang sesuai nanti.

“Agak-agak berapa bulan? Sebab ramai yang bertanya kata nampak perut saya ketika majlis resepsi Saheizy Sam dan Syatilla. Jika ada pun dan ia masih lagi baharu saya tidak selesa untuk kongsikannya lebih-lebih lagi latar belakang keluarga Fadzil ramai yang doktor”

“Kata mereka, jika kandungan baru beberapa minggu tidak elok dikongsikan sebab ia masih belum kuat,” katanya dipetik daripada Kosmo! Online.

Apa pun, semoga Yana sentiasa menjaga kesihatan dan tidak melakukan kerja berat. Buat peminat Yana, doakan yang terbaik buat selebriti kesayang anda. (rtky/s)


Gambar Sekitar Majlis Resepsi Anzalna Nasir Dan Hanif Zaki

Tahniah kami ucapkan kepada Anzalna Nasir kerana telah selamat mendirikan ruamh tangga bersama suami tercinta, Hanif Zaki dan semalam, pasangan ini baru sahaja selesai melangsungkan resepsi di Grand Hyatt Hotel, Kuala Lumpur.

Untuk pengetahuan anda, Anzalna dan juga Hanif telah pun berkenalan selama 10 tahun. Malah mereka juga sebelum ini menyatakan mahu berbulan madu di sebuah pulau tetapi dirahsiakan dan akan mengerjakan umrah tidak lama lagi.

Apa pun, semoga pasangan ini akan kekal bahagia hingga ke Jannah. Kami kongsikan beberapa keping gambar sepanjang majlis resepsi berlangsung. Enjoice!


“Memang Saya Keluar Tengok Wayang Dengan Dia”

Tidak mahu terus peminat tertanya-tanya, Zizan Razak akhirnya mengakui bahawa dia pernah keluar menonton wayang bersama bekas isteri kepada pelakon Datuk Eizlan Yusof, Vie Syanty – namun dalam masa yang sama, mereka turut ditemani keluarga masing-masing.

“Ya, saya memang pernah keluar menonton wayang dengannya tetapi bukan keluar berdua. Saya ditemani dengan keluarga saya, begitu juga dengan dia. Hubungan yang terjalin di antara saya dan dia hanya sekadar teman sahaja”

“Kami hanya berkawan dan kalau kami berjumpa pun, ia berkaitan dengan urusan perniagaan. Kalau boleh, saya tak mahu komen panjang mengenai perkara ini”

“Dia sendiri pun pernah mengeluarkan kenyataan di akaun Instagram miliknya sebelum ini, jadi saya rasa itu sudah cukup,” katanya kepada mStar Online. Apa pun, semoga Zizan sentiasa tabah menghadapi dugaan mendatang. (rtky/s)


Yatt Hamzah Dan Mohammad Zulfadli Selamat Diijabkabul

Tahniah kami ucapkan kepada Yatt Hamzah dan juga pasangannya, Mohammad Zulfadli kerana telah selamat diijabkabul di Masjid Sultan Salahuddin Abdul Aziz Shah, Shah Alam manakala majlis resepsi diadakan pada hari sama di Azasna Villa, Seksyen U12, Cahaya Alam, Shah Alam.

Yatt telah menerima mas kahwin berjumlah RM300 manakala wang hantaran dirahsiakan jumlahnya. Pengantin perempuan turut menyerahkan 11 dulang hantaran kepada pihak lelaki dan dibalas dengan sembilan.

Majlis yang berlangsung secara sederhana itu turut dihadiri oleh keluarga kedua-dua belah pihak dan kenalan rapat pasangan tersebut. Sementara itu, Yatt ketika ditemui berkata, dia bersyukur majlis pernikahan berjalan dengan lancar dan berharap ikatan perkahwinan mereka berkekalan ke akhir hayat.

“Alhamdulillah semua sudah selesai dan bersyukur majlis pada hari ini berjalan lancar dan seperti mana pasangan lain saya turut berharap ikatan ini akan berkekalan sehingga akhir hayat,” katanya kepada mStar Online. (rtky/s)


Raja Azmi, Eddie Sah Bergelar Suami Isteri Buat Kali Kedua

Dengan dua kali lafaz, penerbit filem, Raja Azmi dan juga Mohd Eddie Ghazali sah bergelar suami isteri buat kali kedua. Pasangan berkenaan bercerai pada 11 November 2014 di Mahkamah Rendah Syariah Gombak Timur dekat sini.

Akad nikah berkenaan disempurnakan oleh Penolong Pendaftar Perkahwinan Masjid Al- Ridhuan Ulu Klang di sini kira-kira pukul 10.15 malam. Raja Azmi diwakil walikan oleh adiknya iaitu Raja Azhar Raja Sulaiman.

Pengantin perempuan menerima mas kahwin berjumlah RM300 manakala tiada sebarang wang hantaran disediakan.

“Saya berharap ini adalah keputusan yang terbaik buat kami berdua,” katanya kepada mStar Online. Eddie yang merupakan pemain bes kumpulan rock 1990-an iaitu CRK yang sebelum ini seorang duda selepas isterinya meninggal dunia pada Januari 2008. (rtky/s)


Tegur Sekolah Biasa, Adik Neelofa Mohon Maaf

Gara-gara menyuarakan pendapatnya mengenai perbezaan antara sekolah antarabangsa dan sekolah kerajaan yang menerima kecaman daripada warga laman sosial, adik Neelofa, Nur Ameera memohon maaf melalui laman Instagram.

“Saya ingin memohon maaf kepada sesiapa yang tersinggung dengan penyiaran video itu baru-baru ini. Saya tidak berniat sama sekali untuk menyakiti anda dalam apa jua cara sekalipun. Semua yang saya katakan itu adalah berasaskan daripada pengalaman saya dan pemerhatian saya seperti yang dinyatakan dalam video”

“Saya hanya membandingkan, saya tidak bermaksud untuk menghina. Saya merasakan saya mempunyai hak untuk meluahkan pendapat saya dan anda mempunyai hak untuk memberi komen, bersetuju atau tidak bersetuju dengan pendapat itu,” katanya.

Menerusi video yang berdurasi 10:23 minit itu, Ameera telah menyatakan pendapat bahawa cikgu di sekolah kerajaan buat kerja cincai, tandas kotor, kantin sentiasa dalam keadaan berminyak malah makanan juga tidak sedap. (rtky/s)


Remy Ishak Nafi Tiru Bau Minyak Wangi Che Ta

Baru sahaja melancarkan produk wangian sendiri, Remy Ishak bagaimanapun berhadapan pula dengan dakwaan bahawa minyak wangi keluarannya mempunyai bau seakan-akan sama seperti produk keluaran Che Ta.

“Sama? Entahlah, saya tidak pernah pula mencuba wangian tersebut. Apa yang boleh saya katakan wangian agak subjektif untuk ditafsirkan dan persamaan itu mungkin secara kebetulan,” jelasnya kepada mStar Online.

Tambah Remy, dia mengakui ralat apabila ada artis lain turut mengeluarkan minyak wangi berjenama sendiri sedangkan dia sendiri dalam masa yang sama sudah mahu melakukan perkara tersebut sekian lama.

“Namun, itu bukanlah menjadi masalah bagi saya. Sekadar ralat kerana artis lain yang buat dulu apa yang kita rancangkan, itu saja”

“Idea untuk keluarkan produk wangian ini sudah timbul sejak tiga tahun lalu namun atas dasar sibuk mencipta nama di dalam arena lakonan, saya pendamkan dahulu hasrat itu. Tambahan pula ketika itu saya tiada team untuk melaksanakannya,” kata Remy. (rtky/s)


Siti Nordiana Nafi Bercinta Dengan Pengurus Sendiri

Menjawab kembali mengenai khabar angin bahawa dirinya bercinta dengan pengurus, Siti Nordiana atau Nana menafikan perkara tersebut dan dalam masa yang sama menerima berita tersebut sebagai salah satu lumrah dalam kehidupan selebriti.

“Memang tiada sebarang hubungan cinta antara saya dan Anas. Mungkin orang tengok dia selalu ke hulu ke hilir bersama saya atas urusan kerja, jadi mereka pantas menganggap adanya hubungan istimewa antara kami”

“Anas sudah lama menjaga kerjaya seni saya, sejak berada di bawah bumbung syarikat FMC lagi. Malah, saya juga mempunyai seorang pembantu peribadi wanita,” jelasnya melalui BH Online.

Tambah Nana, ketika ini dia selesa dengan status ibu tunggal bersama anak lelakinya, Mohamad Rayyan Nakhaie. Nana dan Faizal berkahwin pada 2006 dan berpisah tiga tahun kemudian. Faizal yang kemudian berkahwin lain meninggal dunia akibat serangan jantung pada 2011. (rtky/s)


Siti Nordiana Jalin Cinta Dengan Pengurus Sendiri?

Ketika ini, Siti Nordiana sendiri belum mengeluarkan sebarang kenyataan tentang apa heboh diperkatakan di portal Astro Gempak, iaitu dia dikatakan bercinta dengan pengurus sendiri.

Menurut sumber kepada portal tersebut, hubungan di antara mereka sebenarnya sudah lama terjalin. Bagaimanapun, jika dilihat kepada beberapa kenyataan Siti Nordiana sebelum ini, dia mengakui masih lagi single.

Apa pun, jika sudah bersedia, pastinya Siti Nordiana akan menjelaskan status sebenar di antara mereka. Apa pun, jika benar, semoga hubungan yang terbina bakal membawa kepada gerbang perkahwinan malah peminat juga pastinya gembira jika penyanyi kesayangan mereka ini berjumpa teman hidup yang baru. (rtky/s)


Terima Teguran Ustaz, Syarul Ridzwan Kembali Tukar Nama Asal

Jika sebelum ini, tuan badan memilih nama Syarul Ridzwan untuk tujuan komersial, namun kini pelakon tersebut kembali menggunakan nama sebenarnya, Saharul Ridzwan, setelah menerima teguran daripada ustaz.

“Sebelum ini, saya sekadar mencipta nama Syarul kerana memikirkan aspek komersial. Bagaimanapun, selepas ditegur ustaz yang saya kenali, beliau menyarankan supaya saya menukar kepada nama asal saja”

“Ustaz itu memberitahu, nama Syarul sebelum ini lebih kurang bermakna sejahat-jahat manusia. Jadi, saya fikir tidak salah untuk menukarnya kepada nama asal saya,” jelasnya kepada BH Online.

Semoga setelah bertukar nama asal ini kehidupan Saharul akan sentiasa dilimpahi rezeki. Rata-rata peminat pun tidak berapa kisah sangat asalkan perkara tersebut membawa kebaikan kepada pelakon tersebut. (rtky/s)


Fathia Latiff Mahu Istiqamah Bertudung Selepas Berhijrah

Sudah tergerak hati untuk memakai hijab ketika menjalani penggambaran di luar negara lagi, Fathia Latiff melalui BH Online menjelaskan bahawa dia kini sedang berusaha mencari kekuatan untuk memakai hijab sepenuhnya.

“Alhamdulillah, Allah memberikan hidayah kepada saya untuk belajar perlahan-lahan memakai tudung. Jika diikutkan, sejak menjalani penggambaran di luar negara lagi saya mencuba berhijab”

“Cuma saya meminta ruang kepada semua pihak untuk memberikan saya masa membetulkan tingkah-laku dan sekali gus menetapkan hati andai kata saya membuat keputusan untuk bertudung”

“Bagi saya, ia adalah langkah yang besar dan saya tidak mahu memperlekehkan sebarang penghijrahan yang dibuat. Saya mahu istiqamah dengan keputusan bertudung setelah memilih jalan untuk berhijrah,” jelasnya. (rtky/s)


Kunjungi Butik Pengantin, Jihan Muse Bakal Nikah Bulan Depan?

Baru-baru ini, katanya pelawak dan pelakon, Jihan Muse telah mengunjungi butik pengantin Man Kajang bersama seorang jurusolek dan perkara itu menimbulkan persoalan sama ada Jihan akan menamatkan zaman bujangnya tidak lama lagi.

Bagaimanapun, sehingga kini, Jihan sendiri belum mengeluarkan sebarang kenyataan dan berdiam diri berhubung perkara tersebut. Bagaimanapun, menurut sumber boleh dipercayai oleh BH Online, Jihan dan kekasihnya, Ungku Hariz bakal naik pelamin pada bulan depan.

Majlis pernikahan dan persandingan dikatakan bakal diadakan di Shah Alam, masing-masing pada 20 dan 27 Mac. Jihan juga dikatakan bakal melaram dengan busana kahwin rekaan Man Kajang dan Rizman Ruzaini pada majlis perkahwinannya.

Jika benar apa yang dikhabarkan ini, semoga segala persiapan menjelang majlis akan berjalan dengan lancar dan dipermudahkan segala urusan. (rtky/s)


Kritik Guru Sekolah Biasa, Adik Neelofa Ditegur

Gara-gara menyuarakan pendapatnya mengenai sistem persekolahan dan juga cara guru di sekolah biasa mengajar di laman Youtube, adik Neelofa, Nur Ameera telah ditegur oleh warga laman sosial.

Dalam kenyataannya di dalam video tersebut, Ameera menjelaskan bahawa cikgu di sekolah biasa tidak berfikir luar daripada kotak dan melakukan kerja dengan cincai. Untuk pengetahuan anda, Ameera belajar di sekolah swasta antarabangsa.

Perkara tersebut dalam masa yang sama mencetuskan perdebatan di media sosial. Ada yang menyokong apa yang disuarakan oleh Ameera dan dalam masa ada juga yang menentang. Jadi apa pendapat anda?

Sebelum ini, Ameera pernah mencetuskan kontroversi apabila membalas kenyataan di akaun Instagram dengan bahasa yang kurang baik disebabkan ada segelintir peminat yang memberikan komen negatif terhadap gambar yang di muat naik oleh kakaknya, Neelofa. (rtky/s)


Janna Nick Nafikan Dirinya Tiru Ayda Jebat

Pelakon yang kini semakin meningkat naik, Janna Nick terus mengorak langkah apabila kini bergerak setapak menjadi seorang penyanyi apabila muncul dengan single terbaru berjudul Mungkin Saja.

Namun, apa yang dilakukannya kini seakan-akan meniru pelakon dan juga penyanyi Ayda Jebat. Bagaimanapun, Janna Nick menafikan perihal itu kerana baginya Ayda Jebat mempunyai tahapnya yang tersendiri.

“Dia (Ayda) memang mempunyai latar belakang dalam bidang nyanyian serta muzik, lagipun dia boleh bermain alat muzik. Saya tak layak untuk bertanding dengan dia dan saya pun tak nak bertanding dengan dia. Rezeki hak masing-masing”

“Bukan hendak tamak atau apa pun. Saya sendiri pun masih belajar dalam bidang baru yang saya ceburi ini,” katanya yang ditemui di Majlis Pelancaran Single Perdana Janna Nick serta Pengenalan Artis Naungan Hikayat Records.

Tambahnya lagi, apa yang dilakukannya ini adalah untuk menjadi seorang penghibur yang versatil. Oleh itu, banyak perkara yang dilakukannya termasuklah ke kelas vokal untuk mendalami ilmu seni suara.

“Saya nak jadi seorang penghibur semestinya saya kena cuba semua dan buat apa yang boleh orang rasa terhibur. Saya ada ke kelas vokal dan juga ke kelas tarian apabila tidak sibuk dengan jadual penggambaran”

“Saya jenis suka fokus pada satu benda sahaja, kalau berlakon saya akan habiskan dahulu begitu juga apabila sedang membuat rakaman nyanyian di studio,” ujarnya yang juga bakal melancarkan album penuh tidak lama lagi.

Sementara itu, di Majlis tersebut turut memperkenalkan barisan artis-artis baru di bawah naungan Hikayat Records seperti Janna Nick sendiri, Dayah Bakar, Aqil Zainal dan Tengku Suhaila. (rtky/h)


Gambar Sekitar Sambutan Birthday Zain Saidin Ala Koboi

Happy birthday Zain Saidin. Meriah sungguh sambutan hari lahir pelakon ini yang turut dihadiri rakan terdekat dan juga selebriti. Lan Pet Pet pun ada, lama juga tidak nampak Lan Pet Pet.

BACA: Zain Saidin Sokong Che Ta Tarik Diri Dari AF 2015

Apa yang menarik, sambutan hari lahir Zain adalah bertemakan koboi. Maka yang hadir semua pada majlis sambutan tersebut semua memakai pakaian ala-ala koboi, termasuklah si comel molek Aaisyah Dhia Rana.

Kami kongsikan gambar-gambar sepanjang majlis berlangsung. Semoga Zain panjang umur, dilimpahkan rezeki dan dapat baby baru menjelang hujung tahun ini. Eh. (rtky/s)


Ashraf Muslim Nasihat Isteri Isteri Tutup Laman Sosial, Elak Perkara Negatif

Ini suami yang bagus. Bagi mengelakkan masalah besar timbul kerana sosial media, pelakon Ashraf Muslim berasa lega apabila kedua-dua isterinya iaitu Noor Dayana Lokman dan Wan Sakinah Ahmad Saburi akhirnya mendengar nasihat untuk menutup akaun laman sosial Instagram mereka beberapa bulan lalu.

“Alhamdulillah saya sangat bersyukur apabila isteri-isteri saya dapat hidayah untuk menutup laman Instagram mereka dan tidak lagi berkongsi gambar-gambar keluarga kami”

“Saya sudah nasihatkan untuk tutup laman sosial itu sejak setahun lalu, namun tidak memaksa sehingga mereka sendiri dengan rela hati menutupnya,” jelas Ashraf kepada mStar Online.

Tambah pelakon ini, dia menapatkan maklumat dan pandangan daripada pihak jabatan agama tentang punca utama masalah perceraian dan memang mengejutkan ia daripada laman sosial. Ashraf juga tidak membenarkan anak-anak mereka mempunyai laman sosial seperti anak selebriti lain.

“Biar saya seorang sahaja yang ada laman sosial kerana saya perlu promosikan drama-drama yang saya terbitkan, mereka bukan artis untuk berbuat begitu. Anak-anak pun saya tidak mahu ada laman sosial kerana mereka adalah ahli syurga dan tidak ada dosa lagi (belum cukup umur), jadi mengapa perlu dedahkan mereka kepada perkara tidak bermanfaat,” katanya. (rtky/s)


Sharifah Sakinah Mohon Maaf, Akan Berubah Perlahan Lahan

Baru-baru ini, ketika berada di Tanah Suci untuk mengerjakan umrah, sekeping gambar daripada Sharifah Sakinah bersama suami dengan menjelirkan lidah telah membuatkan sesetengah warga laman sosial marah dengan tindakan tersebut. Melalui Kosmo! Online, pelakon ini memohon maaf mengenai perkara tersebut.

“Beginilah, sebenarnya saya tidak mahu hal itu dipanjangkan lagi. Kalau apa yang saya lakukan itu membuat peminat bergaduh di laman sosial, saya betul-betul minta maaf. Saya tidak mahu disebabkan saya, orang bergaduh atau memaki hamun tidak tentu pasal”

“Bagi saya senang sahaja, apabila saya buat salah, saya minta maaf dan tidak mahu menyimpan dendam dengan orang lain. Jadi saya salahkan diri sendiri di atas kejahilan atau kesalahan saya,” katanya mengenai perkara tersebut.

Bagaimanapun, bagi Sakinah, dia percaya setiap individu mempunyai hak untuk bersuara namun biarlah cara menegur atau pendapat itu disuarakan dengan baik dan bukan menggunakan kata-kata kesat.

Selain itu, Sakinah turut dicemuh kerana ada yang menyifatkan dirinya tidak berubah selepas pulang daripada mengerjakan umrah. Bagi Sakinah, perkara tersebut adalah urusannya dengan Tuhan malah dia sendiri berharap dan percaya dirinya akan berubah kepada positif secara perlahan-lahan. (rtky/s)


Suami Maafkan Yatt Hamzah, Belum Sedia Cari Pengganti

Tidak mahu perkara menjadi semakin panas, bekas suami Yatt Hamzah, Abdul Mutalib menjelaskan bahawa dia sudah pun memaafkan bekas isterinya itu selain berharap agar rumahtangga yang bakal dibina kekal bahagia.

Tambah Mutalib, jika Yatt sudah berjumpa pengganti, dia kini bakal mendapat hak penjagaan penuh buat anaknya. Perkara itu telah pun dibincangkan ketika mereka bercerai dahulu.

“Jujurnya, saya gembira dengan berita pernikahan Yatt ini. Sekurang-kurangnya dia sudah ada pengganti dan ada orang boleh jaga dia. Sedikit pun saya tidak rasa sedih dengan berita ini”

“Kalau Yatt temui pengganti, saya pula akan mendapat hak penjagaan penuh terhadap Nia. Itu janji kami dulu sewaktu bercerai. Sebelum ini, selagi Yatt tidak bernikah lain, Nia akan bersama saya setiap minggu pertama dan ketiga sahaja,” katanya dipetik daripada Utusan Online.

Sementara itu, Mutalib juga menyatakan dia tidak akan hadir ke majlis pernikahan yang diadakan sama dengan sambutan hari lahir anaknya nanti. Tambah Mutalib, buat ketika ini, dia masih belum terfikir untuk mencari pengganti.

Yatt atau nama sebenarnya, Haryati dan Abdul Mutalib, bernikah pada 29 Mac 2009 dan berpisah pada Ogos tahun lalu. (rtky/s)


Karl Kareef, Arianna Aubrey Nama Anak Kembar Eina Azman

Selamat menimang cahaya mata pada 19 Februari lalu, tidak dapat dinafikan, peminat tidak sabar-sabar untuk melihat dan mengetahui nama anak kembar Eina Azman ini. Melalui perkongsian saudara terdekat Eina, nama cahaya mata Eina ialah Karl Kareef dan juga Arianna Aubrey.

Sementara itu, dalam muatnaik gambar di Instagram pelakon tersebut, rakan-rakan selebriti seperti Emma Maembong, Rebecca Nur Al Islam, Mawar Rashid dan ramai lagi turut hadir melawat Eina di hospital.

Malah peminat juga tidak henti-henti memuji kecomelan cahaya mata Eina dan mendoakan agar semuanya berjalan lancar untuk pasangan tersebut.

Kami kongsikan beberapa keping gambar yang dimuatnaik oleh Eina. Semoga keluarga Eina dan juga suami akan terus bahagia dan dilimpahkan rezeki. (rtky/s)


Sport Planet Bakal Serang Johor, Diskaun Sehingga 70%!

Berita baik buat semua warga Johor kerana pada 25 Februari sehingga 6 Mac nanti, Sport Planet bakal mengadakan satu jualan penghabisan musim barangan sukan terbesar di Malaysia. Siap sedia untuk serbu Today’s Mall, Ulu Tiram, Johor Bahru – bermula dari jam 10 pagi sehingga 9 malam.

Antara jenama antarabangsa yang anda boleh dapatkan ialah Adidas, Puma, Nike, Umbro, Yonex dan lain-lain. Antara barangan sukan termasuk kasut, pakaian, raket, bola dan lain- lain aksesori sukan. Pakaian dalam wanita berjenama dan berkualiti pun turut ada tahu!

Bukan sahaja anda dapat memiliki barangan dan pakaian sukan baru malah dalam masa yang sama anda juga mampu berjimat kerana diskaun yang ditawarkan di Sport Planet sehingga 70%! Cepat dapatkan barangan yang terbaik sebelum terlambat.

Jadi, apa lagi, jangan berlengah dan pastikan anda terjah Today’s Mall bagi mendapatkan barangan yang bukan sahaj berkualiti malah puas hati membeli. Untuk mendapatkan update terkini tentang Sport Planet, anda boleh klik sini.

Kami kongsikan beberapa keping gambar barangan dan juga suasana yang bakal anda dapatkan sepanjang jualan penghabisan musim ini diadakan. Jom pilih mana satu dan siap sedia untuk serbu!


Akim Impikan Anak Lelaki, Stacy Pikat Akim Melalui Masakan

Baru-baru ini, melalui rancangan Mentor Milenia, Akim Ahmad menyuarakan kata-kata seperti mengiakan berita bawah isterinya, Stach AF sudah pun hamil. Bagaimanapun, menerusi mStar Online, Akim menjelaskan bahawa Stacy masih belum hamil.

“Jujur saya katakan, Stacy masih belum hamil seperti yang disangkakan. Lagi pula usia perkahwinan kami baru menginjak sebulan setengah. Saya tidak menyalahkan peminat. Mungkin mereka teruja”

“Apa yang boleh saya katakan, kami sedang berusaha ke arah itu dan jika ada khabar gembira pasti saya akan kongsikan kepada semua nanti,” katanya kepada portal berita tersebut.

Tambah Akim, jika diizinkan, dia mengimpikan anak lelaki tetapi tidak memilih. Namun jika diberikan anak kembar, ia adalah bonus. Malah katanya lagi, Stacy kini semakin handal masa asam rebus nanas. Sweet sungguh pasangan pengantin baru ini. (rtky/s)


“Jangan Cakap Saya Tak Jaga Suami”

Baru-baru ini, suami kepada pelakon Zizie Ezette, Bung Mokhtar telah dimasukkan ke hospital untuk menerima rawatan pemindahan buah pinggang di Pusat Perubatan Prince Court. Bagaimanapun, ada pengikutnya di Instagram mempertikaikan Zizie dan menuduh pelakon berkenaan tidak bertanggungjawab kerana tidak hadir menjaga suaminya itu.

Perkara tersebut berpunca kerana Zizie tidak memuatnaik gambar dia melawat mahu pun bersama suaminya itu. Bagaimanapun melalui satu muatnaik gambar di Instagram, Zizie menyindir kembali pengikutnya yang tidak habis-habis mencari kesalahan dirinya.

Melalui hashtag – jangan cakap akak tak jaga suami dan juga ada benda tak perlulah nak di post – perkara tersebut ternyata sekali ditujukan kepada komen-komen pengikutnya yang tidak habis-habis mempertikaikan dirinya tidak menjaga suami.

Apa-apa pun, semoga kesihatan suami Zizie akan beransur pulih dan dipermudahkan segala urusan. Buat pengikut yang masih tidak berpuas hati, anda mungkin boleh cari kesalahan lain pula selepas ini. (rtky/s)


Kekasih Baru Hadiahkan Kereta Mewah Untuk Neldydia Senrose?

Melalui akhbar sisipan Berita Harian, B*Pop minggu lalu, terdapat dakwaan bahawa kini pelakon jelita Nelydia Senrose kini dikatakan sedang bercinta dengan seorang ahli perniagaan malah khabarnya mereka sudah pun menjalin hubungan sejak Ogos tahun lalu.

Menurut ruangan tersebut lagi, Nelydia sudah pun mengenali kekasihnya barunya itu semenjak belum putus dengan Qi Razali lagi. Bagaimanapun, dalam hal berkawan, Nelydia mempunyai kebebasan memilih.

Malah, katanya Nelydia juga menerima hadiah kereta mewah pemberian kekasihnya itu. Amboi, untung badan. Jika benar, semoga semuanya selamat menjalin cinta hingga ke jinjang pelamin. (rtky/s)


Adira AF Kini Sudah Hamil?

Jika benar apa yang menjadi teka teki ketika ini, tahniah kami ucapkan kepada Adira AF dan juga suami, Datuk Seri Adenan Abu. Khabar angin bahawa Adira sudah mengandung mula timbul apabila suaminya itu meninggalkan komen dalam emoticon botol susu – mungkin memberi gambaran cahaya mata.

UPDATE-1: Melalui BH Online, Adira enggan mengulas lanjut mengenai perkara berkenaan selain menyifatkan ucapan tahniah daripada peminat sebagai doa kepadanya.

Peka dengan komen tersebut, rakan-rakan dan juga peminat Adira mula mengucapkan tahniah di atas perkara tersebut. Bagaimanapun, Adira tidak mengiyakan atau menafikan perkara tersebut di ruangan komen.

Semoga semuanya berjalan lancar dan pastinya Adira akan berkongsi kegembiraan jika dia dan juga suami sudah bersedia. (rtky/s)


Suami Tidak Halang Anzalna Untuk Terus Berlakon

Pelakon jelita Anzalna Nasir, 28 yang baru sahaja bergelar seorang isteri memberitahu bahawa suaminya tidak menghalang dirinya untuk terus bergiat aktif dalam bidang lakonan, tetapi ada batas-batas tertentu. Kata suaminya itu lagi, Anzalna sudah dewasa dan tahu akan statusnya kini.

“Saya tidak ada masalah dan benarkan dia (Anzalna) untuk berlakon cuma ada batasnya. Dia (Anzalna) pun tahu apa yang patut atau tidak. Saya berharap dia menjadi seorang isteri yang solehah dan sentiasa menghormati suami,” kata Hanif suami kepada Anzalna yang ditemui selepas selesai sahaja Majlis pernikahan mereka pagi kelmarin.

Dalam pada itu, Anzalna juga turut menepis pandangan negatif yang mengatakan apabila seseorang artis itu telah berkahwin populariti mereka akan menurun. Sebaliknya pelakon yang membintangi drama Memori Cinta Suraya itu berkata dia percaya kepada rezeki yang dikurniakan Tuhan.

“Bila berkahwin rezeki lagi masuk, tiada apa yang hendak dirisaukan. Rakan-rakan artis saya pun sudah banyak yang berkahwin. Perkahwinan bukan penghalang, rezeki sentiasa ada,” katanya.

Aktres kelahiran Pulau Pinang ini turut menjadi salah seorang finalis Dewi Remaja 2010/2011 dan kini sedang hangat berlakon dalam telenovela popular Memori Cinta Suraya.

Setelah berkenalan selama 10 tahun, akhirnya Anzalna dan Hanif telah membuat keputusan untuk melangsungkan perkahwinan. Selepas ini, mereka juga akan berbulan madu di sebuah pulau tetapi dirahsiakan dan akan mengerjakan umrah tidak lama lagi. (rtky/h)


Yatt Hamzah Tidak Ambil Peduli Kata Bekas Suami, Fokus Majlis Pernikahan

Tidak mahu terus dihambat kontroversi mengenai perkahwinannya bersama kenalannya pada penghujung Februari ini, Yatt Hamzah tampil menafikan dakwaan bekas suaminya, bahawa lelaki yang bakal dinikahinya nanti adalah orang ketiga.

“Ingin saya ingin tegaskan satu perkara yang menjadi bahan bualan orang ramai sejak gosip perkahwinan saya dihebohkan. Saya dan bakal suami sebenarnya sudah kenal lama sebagai rakan kerja memandangkan dia pernah bertugas sebagai juruvideo untuk perniagaan baju muslimah yang saya usahakan”

“Tetapi, hubungan kami mula menjadi rapat selepas saya memfailkan perceraian kali kedua di mahkamah tahun lalu. Jadi, rasanya tidak perlu mengaitkan dia sebagai orang ketiga yang menjadi punca keretakan rumah tangga saya”

“Demi Allah, dia tiada kena mengena dengan perkara tersebut. Biarlah saya dan Tuhan sahaja yang tahu mengenai perkara itu dan jangan babitkan orang lain ke dalam hal yang sudah pun berlalu”

“Apa yang saya lakukan ini adalah perkara baik iaitu mendirikan masjid. Kerja jodoh, ajal dan maut semuanya kerja Tuhan dan siapalah kita sebagai manusia untuk menolak ketentuan Ilahi,” katanya kepada Kosmo! Online.

Selain itu, tambah Yatt, bekas suaminya. Abdul Mutalib, mempunyai hak untuk berkata apa saja dan Yatt sendiri tidak mahu ambil peduli mengenai apa yang keluar daripada mulut bekas suaminya itu.

“Apa sahaja yang keluar dari mulut dan hati dia, saya tidak mahu ambil peduli. Biarlah saya tidak menjawab perkara itu sebab khuatir ia akan berlarutan menjadi besar. Fokus saya sekarang hanyalah untuk majlis pernikahan nanti. Saya pun ada menjemput bekas suami ke majlis, tapi terpulang kepada dia untuk hadir atau tidak,” katanya. (rtky/s)


Anzalna Nasir Sah Bergelar Isteri Kepada Haniff Zaki

Tahniah kami ucapkan kepada pelakon jelita Anzalna Nasir yang selamat diijabkabulkan dengan pasangannya Mohamad Hanif Mohamad Zaki dengan sekali lafaz yang disaksikan jurunikah Mohd Abd Nasir bin Abdullah, Pendaftar Perkahwinan, Perceraian dan Rujuk Wilayah Persekutuan Kuala Lumpur.

Pasangan ini telah selamat dinikahkan oleh bapa Anzalna sendiri iaitu Prof. Madya Dr. Md. Nasir Ibrahim di Hotel Seri Pacific, Kuala Lumpur.

Majlis yang dihadiri keluarga dan tetamu yang terdekat ini telah dijalankan sepenuhnya di Pacific Ballroom Hotel Seri Pacific, Kuala Lumpur. Pihak perempuan menerima mas kahwin berjumlah RM 1000.

Pada majlis itu juga, pihak perempuan menerima 7 dulang hantaran dari pihak pengantin lelaki dan berbalas 9 dulang hantaran dari pihak pengantin perempuan.

Sementara itu, majlis resepsi mereka akan diadakan pada 27 Februari di Grand Ballroom, Grand Hyatt Kuala Lumpur dan seterusnya akan diadakan di Dewan Perdana Felda pada 3 April depan.

Sekalung tahniah buat pasangan Anzalna Nasir dan suami, Haniff Zaki kerana telah menjadi pasangan suami isteri yang sah, dan kami di Rotikaya mendoakan agar pasangan ini berkekalan dan dikurniakan cahaya mata yang soleh dan solehah. (rtky/h)


Neelofa Rancang Buka Kedai Tudung Di New York

Pelakon dan pengacara, Neelofa yang kini sedang kukuh bersama jenama tudungnya, Naelofar Hijab, berhasrat untuk mengukuhkan lagi empayar perniagaan di luar negara dengan rancangan untuk pembukaan sebuah butik fizikal di New York, Amerika Syarikat.

“Kami merancang untuk menembusi pasaran antarabangsa dan mengeksport ke lebih banyak negara lagi. Kami berharap dengan adanya satu pusat di negara yang besar akan beri lagi peluang untuk kami lebarkan sayap di lebih banyak negara berbanding hanya berpangkalan di Malaysia,” katanya kepada Bernama.

Selain New York, antara lokasi lain yang turut menarik minat Neelofa untuk meluaskan lagi pasaran Naelofar Hijab ialah negara di Timur Tengah.

“Kita ada rangkaian di sana. Rakan kongsi tersebut mempunyai syarikat di Riyadh, Arab Saudi dan Kaherah, Mesir serta di beberapa kawasan lain di Mesir. Dia bercadang untuk bawa masuk Naelofar Hijab ke negara itu”

“Kami masih lagi dalam proses menyediakan kertas kerja. Kami akan mengemukakannya kepada beliau dan menunggu perkembangannya,” katanya. Sementara itu, Neelofa menjelaskan, jumlah jualan RM50 juta untuk tahun 2015, 10 peratus daripadanya adalah daripada pasaran antarabangsa.

“Jumlah itu hanya bergantung kepada jualan online sahaja tanpa physical store di mana-mana negara. Saya harap selepas syarikat serantau di New York, jualan akan meningkat. Saya jangka sumbangan lebih besar,” katanya. (rtky/s)


Nora Danish Tidak Mahu Adakan Majlis Kahwin Besar Besaran

Sebelum ini, pernah timbul khabar angin yang mengatakan bahawa Nora Danish sudah pun menempak baju untuk majlis perkahwinan namun melalui portal Astro Gempak, Nora Danish menafikan dakwaan tersebut.

“Mana ada saya tempah baju kahwin. Semua itu spekulasi dan saya belum ada perancangan untuk berkahwin dalam masa terdekat. Kalau betul nak kahwin, pasti saya akan umumkan kepada pihak media dan peminat”

“Rasanya saya tidak akan berahsia dalam soal begini. Saya sebenarnya penat nak menjawab soalan yang sama. Jangan cepat percaya jika tersebarnya cerita saya bakal berkahwin sebab saya sendiri akan beritahu peminat”

“Saya juga seorang yang aktif di Instagram. Jika benar saya mahu berkahwin, sebulan sebelum majlis berlangsung saya akan umumkan di media sosial. Saya akan muat naik foto-foto persiapan perkahwinan untuk dikongsi bersama peminat,” ujarnya.

Selain itu, pelakon yang bergelar ibu tunggal ini juga dalam masa yang sama turut menyatakan bahawa dia tidak merancang untuk mengadakan majlis perkahwinan secara besar-besaran, sekiranya berkahwin. (rtky/s)


Adira AF Enggan Ambil Peduli Kritikan Negatif Masyarakat

Sebelum ini, Adira AF pernah menyatakan kehidupannya selepas berkahwin adalah lebih indah, namun sebagai isteri kedua, penyanyi ini sedia maklum bahawa dia menjadi bahan hinaan sesetengah pihak di laman sosial.

“Alhamdulillah, kehidupan saya lebih tenang berbanding dulu apatah lagi, sudah mempunyai teman hidup selain anak-anak tiri yang sentiasa di sisi. Kehadiran mereka melengkapi hidup kini, malah membuatkan saya lebih gembira”

“Saya tahu, di luar sana masih ramai yang melemparkan pelbagai kata hinaan hanya kerana saya menjadi isteri kedua. Terserah kepada mereka kerana saya ajar diri supaya tidak ambil pusing terhadap segala cacian yang dilemparkan”

“Semua itu hanya mengganggu emosi dan keharmonian rumah tangga. Saya memilih untuk tidak membaca segala tohmahan yang dilemparkan di sosial media. Lebih baik begitu kerana saya mahu menjalani kehidupan dengan tenang,” jelasnya kepada BH Plus.

Tambah Adira, keputusannya untuk berkahwin di usia muda dan bergelar isteri kedua bukanlah semata-mata mahu mengejar kemewahan namun menganggapnya sebagai jodoh yang sudah diatur Tuhan. (rtky/s)


Najwa Latif Mahu Jaga Kesihatan, Kini Kawal Pemakanan

Demi menjaga kesihatan selain turut dinasihati ibunya untuk menurunkan berat badan, penyanyi Najwa Latif kini telah pun mengamalkan diet sejak beberapa bulan lalu. Tambanya, keluarganya juga ada yang turut menghidap penyakit kencing manis.

“Berat saya kini sudah menurun daripada 60 kilogram (kg) kepaada 50 kg. Saya buat perkara itu namun atas permintaan ibu yang bimbang saya akan menghidap penyakit jika tidak mengawal berat badan”

“Dia bimbang sangat kerana keluarga kami memang ada yang menghidap penyakit kencing manis. Saya tidaklah kurus sangat, mungkin orang dah lama tidak nampak saya muncul di televisyen sahaja berkata demikian,” jelasnya kepada mStar Online.

Kata Najwa, ketika ini dia mengamalkan pemakanan yang seimbang dan bukanlah mahu kurus secara mengejut.

“Saya berdiet sikit-sikit sahaja dan bukan dilakukan mendadak. Lagi pula saya rasa selesa dengan berat badan kini. Kalau boleh nak turunkan sikit lagi,” ujarnya. (rtky/s)


Eina Azman, Suami Selamat Sambut Anak Kembar

Tahniah kami ucapkan kepada Eina Azman dan juga suami, Datuk Paduka Kaiser Gurmeet kerana telah selamat menimang cahaya mata hari ini. Berita gembira tersebut dikongsikan sendiri oleh suami pelakon wanita berkenaan di laman Instagram.

Apa yang lebih menggembirakan, pasangan itu dikurniakan dengan cahaya mata kembar. Bagaimanapun, melalui perkongsian suami Eina, tidak dinyatakan jantina penyeri kehidupan mereka itu. Selain itu, Instagram Eina Azman turut mendapat ucapan tahniah dan selamat berpantang daripada peminat.

Sebelum ini, Eina menjelaskan dia dan juga suami tidak mahu membesarkan anak mereka dalam keadaan mewah dan dalam masa yang sama turut merahsiakan jantina anak mereka. Apa pun, semoga semuanya berjalan dengan lancar dan pastinya peminat menantikan kehadiran gambar anak kembar pasangan ini. (rtky/s)


Angah Raja Lawak & Amira Asyura Selamat Bergelar Suami Isteri

Dalam satu majlis yang diadakan di kediaman pengantin perempuan di Melaka Perdana Homes Resort, pelawak dan juga pelakon popular Angah Raja Lawak, 38 selamat menamatkan zaman dudanya dengan gadis pilihan Amira Asyura Abd Razak, 20 dengan sekali lafaz.

Angah Raja Lawak atau nama sebenarnya Iskandar Shah Hashim menggayakan kurta kelabu gelap dinikahkan dengan berwalikan jurunikah, Mohammad Suhaimi Kassim dengan mas kawin seutas rantai emas dan sebutir loket belian selain wang hantaran RM15,000.

Majlis resepsi kedua-dua mempelai akan diadakan di Dewan Tun Ali, Melaka esok.


Farahdhiya Nyaris Diperdaya Ally Iskandar Palsu Untuk Tujuan Pelacuran

Penyanyi Farahdhiya melalui mStar Online mendedahkan bahawa dia nyaris diperdaya oleh individu yang menyamar sebagai pengacara Ally Iskandar dengan menawarkan pekerjaan dalam aktiviti pelacuran sebagai Gadis Peneman (Escort Girl).

“Saya ingin berkongsi kejadian yang berlaku pada saya sebelum ramai lagi tertipu. Tiga bulan lalu Instagram Ally Iskandar telah menghantar mesej untuk meminta nombor telefon saya, jadi tanpa sebarang syak kerana pernah beberapa kali bekerjasama, saya memberikan nombor telefon peribadi”

“Dia kemudian menghantar mesej di WhatsApp beberapa kali untuk menawarkan kerja hosting (pengacaraan). Pada mulanya tiada masalah, semua perbincangan berkaitan kerja sehingga pertengahan perbualan itu membuatkan saya ada berasa ragu”

“Ally palsu itu menawarkan extra job selain hosting dengan harga RM30,000 dan RM140,000. Awak boleh baca di gambar apa yang mereka tawarkan”

“Ia sangat biadap dan kurang ajar termasuklah minta saiz badan dan gambar depan belakang, nasib baik juga saya tidak bagi sebab saya boleh fikir mana yang betul dan tidak,” jelasnya. Tambahnya, dia sudah menghubungi Ally Iskandar yang sebenar.

“Saya sudah bercakap dengan Ally Iskandar yang sebenar dan dia beritahu bahawa sudah beberapa orang lain turut terkena daripada individu yang sama. Saya akan buat laporan polis terhadap perkara ini dan saya risau kalau ada artis baru terpedaya dengan penipu ini,” jelasnya. (rtky/s)


Mia Ahmad Nafi Bermusuh Dengan Mira Filza

Sebelum ini, pernah kecoh bahawa dua pelakon cantik manis ini Mia Ahmad dan juga Mira Filzah didakwa bermusuh gara-gara percintaan di antara Mia dan Syarul Ridzwan terputus. Bagaimanapun baik Mia atau Syarul, masing-masing tidak menyatakan mereka pernah bercinta.

“Saya tiada masalah dengan Mira. Kami baik-baik saja dan tiada istilah bermasam muka dengan gosip yang timbul. Tidak ada apa untuk saya jelaskan lagi mengenai isu ini. “Biasalah, lumrah anak seni apabila sering terpalit dengan pelbagai kontroversi”

“Jadi saya memilih untuk tidak memanjangkan perkara ini,” katanya kepada BH Online. Selain itu, menurut Mia, gosip gosip berkenaan menjadi serius apabila ada pihak yang cuba melaga-lagakan mereka bertiga menerusi sebuah akaun laman sosial palsu. (rtky/s)


Nabila Huda Bahagia Jadi Isteri

Pelakon yang baru sahaja mendirikan rumah tangga bersama suami tercinta, Nabila Huda memberitahu dia kini lebih bahagia dalam melayari bahtera perkahwinannya itu.

“Alhamdulillah kehidupan saya kini lebih bahagia kerana ada penyeri dan peneman saya. Banyak perkara kami lakukan bersama seperti memasak,” katanya yang ditemui di Majlis Tayangan Filem Munafik.

Nabila Huda atau lebih mesra dipanggil Abil turut menganggap perkahwinannya kali ke-2 ini ialah perkahwinan pertama bagi dirinya kerana perkahwinan lepas banyak mengajarnya erti kehidupan.

“Perkahwinan yang ini saya anggap seperti perkahwinan pertama saya kerana sebelum ini saya tidak dapat menikmati sepenuhnya kerana mungkin ketika itu saya masih muda lagi. Sekarang Alhamdulillah saya begitu bahagia menjalankan tanggungjawab sebagai seorang isteri,” ujarnya.

Bagaimanapun, perancangan untuk mendapatkan cahaya mata diserahkan pada Allah Taala dan rezeki.

“Saya hanya merancang Tuhan yang menentukan, bergantung pada rezeki Allah, kalau ada Alhamdulillah saya seronok,” katanya lagi. (rtky/h)


Fizz Fairuz Syukur Bakal Timang Cahaya Mata Lagi

Pelakon yang membintangi filem seram Munafik Fizz Fairuz mengumumkan bahawa dia dan juga isteri, Almy Nadia, bakal menimang cahaya mata kedua selepas isterinya itu disahkan mengandung.

“Alhamdulillah Almy sudah 7 minggu mengandungkan anak yang kedua selepas disahkan oleh Doktor yang merawatnya,” katanya yang ditemui di Majlis Tayangan Filem Munafik.

Berita ini telah tersebar selepas Fizz memuat naik gambar periuk di laman Instagram dengan berhashtag kan #rezekibabybaru membuatkan ramai peminat tertanya-tanya akan perihal itu, dan telah disahkan oleh Fizz dan Almy sendiri. (rtky/h)


Bekas Suami Yatt Hamzah Tampil Luah Perasaan

Jika sebelum ini Yatt Hamzah pernah menafikan bakal suami, Mohammad Zulfadhli Khiruddin sebagai punca keretakan rumah tangga mereka, bekas suaminya pula mempunyai jawapan tersendiri.

“Mengenai bakal suami Yatt yang didakwa sebagai ‘orang ketiga’ dalam khabar angin perceraian kami, saya sama sekali tidak menafikannya. “Bagaimanapun, saya sudah lama memaafkan mereka. Saya mendoakan yang baik-baik untuk mereka”

“Saya rasa berdosa mengiyakan secara langsung dengan menidakkan kebenaran yang nyata. Saya seperti bersubahat menipu masyarakat. Cukuplah komen saya mengenai hal ini,” jelasnya kepada BH Online.

Selain itu, bekas suami Yatt itu juga tidak terkejut dengan berita perkahwinan Yatt dan Mohammad Zulfadhli malah dalam masa yang sama turut mendoakan agar apa yang mereka rancangkan berjalan lancar.

“Seperti yang dijangka, saya tidak terperanjat dan terima berita itu dengan hati terbuka. Saya berdoa segala-gala dirancang berjalan lancar dan jodoh baharu Yatt kekal”

“Saya juga berharap Yatt hormat, jujur dan taat kepada suami baharunya dan tidak mengabaikan tanggungjawab kepada anak kami, Suci Hanania Malikka,” katanya. (rtky/s)


Isteri Shukri Yahya Sah Hamil 2 Bulan

Pelakon Shukri Yahya, 27 memberitahu kini isterinya Tya Adnan kini sedang hamil 2 bulan.

“Alhamdulillah isteri saya hamil 2 bulan,” katanya yang ditemui media di Majlis Pelancaran Koleksi Pakaian Furby and Sugar.

Tambahnya lagi, dia begitu teruja setelah diberitahu akan berita kehamilan isterinya dan sudah tidak sabar untuk bergelar seorang bapa.

“Saya terharu dan bercampur gembira apabila isteri memberitahu sedang hamil anak kami,” kata pelakon itu yang teruja untuk mendapat anak tidak lama lagi.

Dalam pada itu, Shukri Yahya dan Tya Adnan mendirikan rumah tangga pada November tahun lalu selepas 2 tahun mengikat tali pertunangan. (rtky/h)


Dato’ Aliff Syukri Keliru, Belum Sedia Dedah Situasi

Baru-baru ini, Instagram jutawan produk kecantikan berjaya ini, Dato’ Aliff Syukri seringkali memuatnaik gambar seperti menggambarkan masalah berkaitan hati dan perasaan seperti berkaitan dengan rumah tangganya yang dihadapinya ketika ini.

Melalui Sinar Harian, dia menjelaskan belum bersedia untuk memberi keterangan mengenai perkara tersebut selain memberitahu bahawa dirinya berada dalam keadaan keliru ketika ini.

“Saya keliru, biarlah saya sahaja yang tahu,” jawabnya ringkas. Sehingga kini, peminat dan juga pengikut Instagram Dato’ Aliff sentiasa mendoakan agar rumah tangganya akan sentiasa berkekalan.

Apa pun, pastinya Dato’ ALiff akan menerangkan situasi yang dihadapinya kini jika dia sudah pun bersedia. Harapnya bukanlah gimik untuk produk terbaru. (rtky/s)


Rozita Che Wan Serik Ditahan Tidak Bayar Cukai Pendapatan

Kisah artis popular yang tidak membayar cukai ini bukan perkara baru dalam industri hiburan kerana sering kita dengar ada sahaja kisah artis yang dikatakan sengaja lari dari menunaikan tanggungjawab besar tersebut.

Terbaru, Rozita Che Wan mendedahkan yang beliau pernah ditahan dari bercuti ke luar negara oleh pihak imigresen selepas beliau didapati mempunyai hutang atau tunggakan cukai pendapatan pada tahun 2014 yang lalu.

BACA: Rozita Che Wan Minta Semua Jangan Rasa Dengki Rezeki Anak

“Sampai di kaunter imigresen, saya kena tahan. Mereka kata nama saya disenaraihitamkan, saya tidak dibenarkan ke luar negara kerana tidak menjelaskan cukai pendapatan. Memang itu satu kesilapan saya sendiri,” ujarnya kepada Utusan Malaysia baru baru ini.

Serik denga kejadian tersebut, Rozita Che Wan terus melantik seorang peguam untuk menguruskan segala pembayaran cukai pendapatan peribadi, juga membabitkan perniagaan yang diceburinya untuk mengelakkan kejadian sama berulang.

“Sekarang, selepas urusan pembayaran cukai diuruskan dengan baik dan teratur setiap tahun, saya jadi cukup lega. Memanglah lega, kalau tidak saya akan ‘keras’ dalam negara sahaja, tidak boleh berjalan ke mana-mana lagi,” tambahnya lagi.

Buat anda semua juga yang rasa diri ada berhutang dengan Lembaha Hasil Dalam Negeri (LHDN), boleh cepat cepat semak sebelum anda dilarang untuk ke luar negara atau lebih teruk ditahan di imigresen kelak. (rtky/m)


Eina Azman, Suami Mahu Anak Hidup Sederhana

Biarpun bakal menyambut cahaya mata hasil perkongsian hidup bersama suaminya yang juga merupakan seorang ahli perniagaan, pelakon Eina Azman menjelaskan bahawa anaknya nanti akan dibesarkan dalam keadaan serba sederhana.

“Suami saya sangat tegas dalam hal ini, jadi dia juga sudah beritahu yang anak kami tidak akan dibesarkan dalam kemewahan. Bagi saya manjakan anak boleh, tetapi dalam bab ini saya perlu yakin dengan didikan suami terhadap anak-anak kami kelak,” jelasnya kepada Utusan Malaysia.

Sementara itu, buat ketika ini, Eina enggan mendedahkan jantina anaknya walaupun sudah ada nama yang mereka pilih.

“Jantina dan nama saya rahsiakan dahulu, bukan apa saya lebih senang begitu. Tunggu sahaja tidak lama lagi pun,” katanya yang bakal mengupah pembantu rumah bagi mengemas rumahnya selepas bersalin nanti. (rtky/s)


Yatt Hamzah Sahkan Bakal Nikah Pilihan Hati 27 Februari

Pelakon dan pengacara, Yatt Hamzah, 36 tahun, mengesahkan bahawa dia akan berkahwin dengan pilihan hatinya, Mohammad Zulfadli Khiruddin, yang berusia 26 tahun pada 27 Februari ini, selain menafikan bahawa bakal suaminya itu punca kepada perpisahan dengna bekas suami.

Pasangan ini akan dinikahkan pada jam 8 pagi di Masjid Sultan Salahuddin Abdul Aziz Shah, Shah Alam manakala majlis resepsi diadakan pada hari sama di Azasna Villa, Seksyen U12, Cahaya Alam, Shah Alam.

“Saya mengenali dia ketika menyertai misi kemanusiaan di Syria dan saya masih bergelar isteri orang. Dia bukan orang ketiga seperti yang diperkatakan kerana kami hanya berkawan rapat selepas saya dan bekas suami berpisah”

“Pada Disember tahun lalu dia melamar saya dan ia bukan satu keputusan yang mudah bagi saya. Apabila mendapat jawapan selepas melakukan solat Istikharah barulah saya terima lamaran itu,” katanya dipetik daripada Harian Metro.

Yatt bercerai dengan bekas suaminya, Abdul Mutalib Shukor pada 25 Ogos 2015. Hasil perkahwinan itu, mereka dikurniakan seorang cahaya mata, Suci Hanania Malika, 6. (rtky/s)


Jelir Lidah Di Tanah Suci, Sharifah Sakinah Dikecam Peminat

Gara-gara berkongsi gambar menjelirkan lidah ketika berada di Tanah Suci bersama suami melalui Instagram, pelakon Sharifah Sakinah telah dikecam sesetengah peminat dan pengikutnya di laman sosial tersebut.

Seperti biasa, ruang komen menjadi medan untuk mengira dosa dan pahala Sakinah selain masing-masing menyuarakan pendapat berkaitan tingkah laku Sakinah yang dianggap kurang sopan dilakukan ketika berada di sana. Malah ada juga yang sempat bercerita pengalaman mereka ketika di sana. Okay.

Apa pun, segala niat hanya empunya badan saja yang tahu. Doakan yang baik-baik saja sudahlah. Kami kongsikan buat anda beberapa lagi keping gambar pasangan suami isteri ini menunaikan umrah di sana. (rtky/s)


Rumah Tangga Dato’ Aliff Syukri Kini Goyah?

Entah di mana silapnya, peminat dan juga pengikut Instagram Dato’ Aliff Syukri bagaikan dapat menghidu tentang masalah yang dihadapi oleh beliau melalui perkongsian gambar di laman sosial.

Mungkin itu juga cara pemasaran baru yang dipraktikkan oleh Aliff untuk menarik orang ramai berkongsikan perkara tersebut di laman sosial, lebih-lebih lagi gambar tersebut turut membawa jenamanya sekali.

Selain itu, Aliff dan juga isterinya, Datin Nur Shahida juga telah memadam foto terkini mereka berdua daripada Instagram masing-masing dan hanya tinggal beberapa sahaja foto lama. Apa pun, semoga segala apa yang berlaku, berjumpa jalan penyelesaian yang terbaik. (rtky/s)


Almy Nadia Kini Hamil Anak Kedua?

Jika melihatkan daripada gambar yang dikongsikan bersama di Instagram pasangan ini, nampak gayanya Almy Nadia mungkin juga sudah berbadan dua kini. Jika benar, ia pastinya berita yang cukup gembira buat pasangan ini.

Perkara tersebut sememangnya menjadi perbualan di laman komen pasangan tersebut. Malah walaupun Almy mahupun suaminya, Fizz Fairuz belum mengumumkan apa-apa, peminat sudah pun mengucapkan tahniah.

Apa pun, semoga segala apa yang ditempuhi pasangan ini akan dipermudahkan. Kami pasti, jika Fizz atau Almy sudah bersedia berkongsi, pasti mereka akan menjelaskannya kepada peminat. (rtky/s)


Fara Fauzana Mahu Dekatkan Diri Dengan Tuhan, Beri Ruang Pada Diri Sendiri

Penyampai radio HotFM Fara Fauzana yang akan mengakhiri kerjayanya di radio HotFM pada 26 Februari ini memberitahu pengundurannya itu adalah untuk memberi ruang kepada dirinya.

“Selama 10 tahun saya mula-mula bersama keluarga HotFM banyak pengalaman dan ilmu yang saya dapat melalui kerjaya sebagai penyampai radio. Saya berhenti bukannya hendak berpindah ke stesen radio lain tetapi memberi ruang pada diri saya untuk mendekatkan diri pada Allah,” katanya yang ditemui di Majlis Sidang Media Pengumuman Pengunduran 4 Penyampainya.

Tambahnya lagi, kekangan masa yang begitu padat antara faktor yang membuatkan dia membuat keputusan meninggalkan kerjaya itu.

“Contohnya kalau saya nak ke usrah kadang-kadang tak dapat nak hadir sebab dijalankan pada waktu pagi ketika saya bertugas. Selain itu, masa untuk saya memberi perhatian kepada kerja-kerja kebajikan juga terhad. Bila sudah berhenti inilah masanya untuk saya memenuhi tuntutan tersebut,” kata selebriti berusia 36 tahun ini.

Sebelum ini ada juga ura-ura mengatakan hos Muzik-Muzik ini berhenti disebabkan ingin menamatkan zaman solonya.

“Berita tersebut adalah tidak benar, segala gosip saya berkaitan juruterbang dari Johor itu adalah khabar angin semata-mata. Perancangan untuk saya berhenti telah lama dilakukan sejak 2015 lagi dan ia tiada kaitan dengan gosip tersebut,” katanya.

Dalam pada itu, Fara masih lagi menjadi hos kepada rancangan Muzik Muzik di TV3 dan katanya selepas akan menumpukan karier pengacaraan dan lakonan.

“Apa pun saya berharap mereka di luar sana mendoakan yang terbaik untuk saya,” katanya mengakhiri perbualan. (rtky/h)


Yatt Hamzah Bakal Nikah Jurugambar Hujung Februari Ini?

Sama ada benar atau tidak dakwaan yang diterima daripada sumber kami, hanya empunya badan yang mempunyai jawapan yang sebenar. Menurut sumber, Yatt Hamzah dijangka bakal melangsungkan perkahwinan pada pagi 27 Februari ini di Masjid Sultan Abdul Aziz Shah, Shah Alam.

Menurut info itu lagi, lelaki yang bakal dikahwini oleh Yatt adalah seorang jurugambar sambilan dan muda 10 tahun darinya selain turut mendakwa bahawa lelaki berkenaan merupakan orang ketiga dalam perhubungan Yatt bersama suami.

Bagaimanapun, Yatt sendiri pernah menafikan punca keretakan rumah tangga mereka adalah daripada kehadiran orang ketiga.

Tidak. Saya sangkal sama sekali (khabar angin). Perkara itu tidak wujud. Saya pun tak tahu dari mana perkara itu timbul. Biasalah, sebagai selebriti, apa saja yang kita lakukan akan diberikan perhatian khusus”

“Saya pernah dengar juga sebelum ini (tentang gosip itu) tapi tidak benar,” katanya sebelum ini menafikan perkara tersebut. Apa pun, semoga apa yang dirancang oleh Yatt akan dipermudahkan. (rtky/s)


Kerana Pork Free, Zed Zaidi Digelar Bodoh

Kami pun tidak faham sama ada Zed Zaidi cuma bergurau atau pun betul-betul serius dalam tweet terbarunya di laman Twitter mengenai perkataan pork free. Akibatnya, terdapat pelbagai reaksi berbaur daripada warga media sosial.

Berpunca daripada perkara tersebut, Zed kemudiannya dicemuh dengan pelbagai gelaran di laman Twitter. Malah ada juga yang menyifatkan Presiden Persatuan Seniman Malaysia (Seniman) sebagai bodoh.

Sebelum ini, Zed menjelaskan bahawa dia meneruskan pengajiannya di Universiti Malaysia Sabah (UMS) dan mahu menjadi artis contoh tanah air. Semoga tercapai hasrat Zed dan selamat habis belajar. (rtky/s)